url: =Geneva Convention pan Thukimna leh Thukham te. Gelh - Tual Khan Suan (Suanpi) - Laibu Saal\nHome > Zomi leh Human Rights > Geneva Convention pan Thukimna leh Thukham te. Gelh - Tual Khan Suan (Suanpi)\nGeneva Convention pan Thukimna leh Thukham te. Gelh - Tual Khan Suan (Suanpi)\nGal buai hun sung in gal tawh kisai lo mite bek hilo , gal tawh kisai gal do mite i mihing hamphatna zahtak ding kisam hi. Gal buai hun hi mah leh gal tawh kisai mite,galmat mite leh tangpi tangta (civilian) i vaang leh mihing hihna khentuamna omlo in zahtak ding kisam hi. Tua hi a, galmat mite zong khuatang mite tawh khentuam lohna ding deihna leh ngimna tawh leitung bup cidamna limlak singlamteh san komiti (International Convention of Red Cross, ICRC) makaihna tawh 1864 kum in Geneva thukimna pen limgelh (draff) khia uhhi. 1949 August (12) ni in Switzerland gam Geneva khuapi ah thukimna thu (4) kipsakna letmat kithuh hi. 1977 kum June kha ni (8) ni in thumeizom thukimna (protocol) thu (2) behlapna kineih beh hi.\nThukimna (1) na in galphual ah liam leh baina, nat leh satna a thuak te tawk kisai hi. Thukimna (2) na in Tuipi tung a sia tembaw sung a liam leh bai, nat leh satna thuak galkapte tawh kisai hi.\nThukimna (3) na in galmat mite tawh kisai a, thukimna (4) na in gal buai hunsung in khuatang mite vengbitna ding tawh kisai hi.\nThumeizom thukimna (1) na in leitung bup gal buaina hang a gentheihna thuakte vengbitna ding tawh kisai a, thumeizom thukimna (2) na in gamsung gal buaina hang a haksatna thuak mite venbitna ding tawh kisai hi.\nLeitung bup mihingte kihehpihna thukham (International Humanitarin Law)\nLeitung bup mihingte kihehpihna thukham i thugui pi te:-\n(1) Galphual ah a kisai lo mite leh a kihel lo mite i nuntakna, lungsim leh pumpi om zia ngeina zahtak ding:\n(2) Galvan khia (surrender) galkapte leh gal buaina ah kisai kha lo mite thahna, liamsak leh baisakna kikham hi.\n(3) Ci damlo liamna ngah galmatte pen a mantu te’n hoihtak in kem in khoi ding hi. Zatui siam mite omna mun, nisim kisapte puakna leh vanzatte zong kembit ding hi. Singlamteh san (Red Cross= Singlamteh san ci’n kizang hi.) (or) khalik san (Red Crescent= Khalik san ci’n kizang hi.) in tuate vengbitna a sem te’ ciaptehna hi a, tua dialkhai pen zahtak ding hi.\n(4) Galmat mite leh galte ukna nuai a om tangpi tangta te nuntakna, vaang leh hamphatna te zahtak ding hi. Tua banah cizat huai gamtatna, phuba lakkikna pan zong vengbit ding hi. A maute i innkuante pan lai leh huhna vante ngahsak thei ding hi.\n(5) Mi khempeuh pen thuman leh kicingtak a thusitna neih khit ciang in thu khensatna pia pan ding hi. Khialhna bawlna a kihel lo na pi thu palsatna ah mawhpuakna neihna hang in kilawmlo tak in gawtna kipia kei hen. Mi kuapeuh i lungsim leh pumpi bawlsiatna, gawtna, ciang tawh satna, khauhual tawh zepna, sisan suahna leh simmawh kosiatnate kithuak sak kei hen.\n(6) Gal buaina a kihel pawlpite leh (galvan tawi) galkapte in a kiciangtan galdo zia leh galvante simloh a khengval in deihtelna neilo ding hi. A kisam lopi a siatna a piangsak thei ding galvan leh galdo ziate zat ding kikham hi.\n(7) Gal buaina a kihel pawlpite leh galkapte in khuatang mite leh a mau neih leh lamte a siatsak khaklohna ding in khuatang mite leh galkapte kikal ah khentuamna nei ding hi. Khuatang mite, nasem mite phualpi muitum in kap lo ding hi. Galvai tawh kisaina munte bek muitum in do ding hi.\nGalphual leh tuipi tung a haksatna thuak mite tawh kisai Geneva thupuan:\nLiamma ngah mite, cidam lo mite leh tembaw siat hang a haksatna thuak mite pen simmawh bawl lo in zahtak ding hi. A nuntakna uh lausak lo in vengbit ding hi. Amaute muncih pan zongkhia in hoihtak in khoi ding hi. A kisap leh zatui zaha, nek leh dawn te a hunlap in pia ding hi. Cidamna tawh kisai siavuan te lamhilhna cih loh a maute tung ah khentuamna kinei kei hen.\nTua banah liamma ngah, ci damlo, tembaw kisia i galte pen ei lam galkapte mah bang in kikhoi ta hen.\nA site luang kaihkhopna ding pen a hithei zah in hanciam ding hi. Misi luang mangthang saklo ding hi.\nMisi luang pen kua hiam? cih theihna ding in hanciam ding hi. Vuina, meitawh halna, tuisung ah khiatna neihma in si mah hi cih zatui lam sai mite kipsakna la ding hi.\nLiamma ngah mite, ci damlo mite, tembaw kisiat hang a haksakna thuak mite, a mangthang mite zonna leh panpihna pen zekai hetlo in sem ding hi.\nLiamna ngah, ci damlo mite, tembaw siat hang a haksatna thuak mite leh misi kua hihiam cih theihna ding a kisam thu leh la ciamtehna bawl ding hi.\nLiamma ngah, ci damlo leh tembaw sia mite a mau mimal phattuamna ding a piathei thunei mite khutnuai a om tavuan nei zatui lamsai mite (galkap sung zatui lam sai hi in, khuatang mi zatui lamsai mi hi taleh) i vengbitna nuai ah kikoih ding hi. Tua bang a vengbitna piakna ah zatui lamsai nasemte, vanzat tuamtuamte, mawhpuakna nei pawlpite, inn leh bukte leh zatui lam bek tawh kisai zin leh vak, vanpuakna a kizang mawtawte ah puankang tungah singlamteh san (or) khalik san ciaptehna a kilah leh tuate zong vengbitna pia ding hi.\nZatui lamsai mite leh biakna lamsai mite cih ciang in:-\n(1) Zatui lam tawh kisai nasepte ahi:- natna zonkhiatna, cidam lo leh misi luang kaihkhopna, puaktuahna a sem mite ban ah liamma ngah mite, natna nei mite leh tembaw sia mite i natna te zonkhiatna, khoina leh natna dalna ah a hunbit, hunkhen a mawhpuakna kipia siavuan (doctor), galkap sung zatui lam sem mite, damlo kem siamah (nurse), laang (damlo puakna a kizang) pua mi khempeuh :\n(2) Zatui lamsai pawlpi leh zatui lam tawh na sepna ah hunbit, hunkhen mawhpuakna kipia mite, mawtaw hawlte, an huan leh nasem mi khempeuh:\n(3 ) Biakna lamsai mite i cih in:- A tuam vilvel a biakna vai sem ding a mawhpuakna kipia mite: Gentehna in siampi (pastor) leh thuhilh sia leh upna zui a na a sem mi te khempeuh:\n(a) Tua mite in a kaang (white) tung ah kilang tak a kigelh singlamteh san, khalik san ciaptehna pumpi tungah belh ding hi.\n(b) Tuaban ah “hihna ciaptehna” (identity card) zong pua ding hi.\n(c) Tua mite in a mau pumpi leh natna ngah mite, liamma ngah mite vengbitna dingin a kisap leh galvan tawi thei ding hi.\n(d) Zatui lam sai mite leh biakna lamsai mite pen galte khutsung a tun khak uh leh zong liamma ngah leh natna nei mite tung a maute sep ding mawhpuakte kisem zom sak ding hi.\n(e) Zatui lam siamna tawh kisai a zuih ding thukham tawh kituak lo nasepte sem ding in thagum tawh sawlna, tua thukham zatna ding a kisam sep leh bawlte sepna ding ah khaktanna pen kuamah in semlo ding hi.\n(f) Khumcipna thuak mite don ding leh kem ding a kisam lo mite ciahsak kik ding hi.\n(g) A kisap man a mat a om mite pen galmat bang in bawl lo ding hi. Tua mite i sep leh bawlna ding a kisam vanzatte a kicing in pia ding hi\n(h) Luahzawhna gamsung a teng khuatang mite a ding a kisam zatui bawltheihna ding leh a damsiang nailo liamma ngah mite, cidam lo natna ngah mite khoina ding paulam in zatui lam nasem khuatang mite kilen tang den kei hen.\n(i) Mipi te’n liamma ngahte, cidam lo mite leh tembaw siatna hang a haksatna thuak mite pen i galte leh minam dang a hi phial zong in zahtakna pia in a kisapna te uh panpihna pia ding hi. Tua na a sem mite gawtna kipia kei hen.\n(j) Zatui lamsai pawlpite i cih ciang galkap lam tawh kisai ahi zong in, khuatang lam tawh kisai ahi zong in inn leh buk, kicingtak a kikoih vante (zato leh cidamna tawh kisai munte), sisan hawpsawnna munte, kidalna zatui hawmna mun, zatui khawlna mun, vak kawikawi a zatui tawh mi khoi pawlpite ( galphual zato, muntual a kibawl buknote) kihel hi. Tua munah liamma ngah mite, cidam lo mite a om kei phial zong in phiatna, nasep khaktanna kinei lo ding hi.\n(k) Zatui lam tawh kisaikha leilam galkap(Army) , tuitaw galkap (Navy) , huihkhua galkap (Air force) te zat van puakna (mawtaw, tembaw, meileng, lenna, etc..), damlo pua mawtaw te, lorry (or) truck mawtawte, zoto tembawte, hotkhiatna vanzatte zong a kibang in vengbitna pia ding hi.\n(l) Zatui lam tawh kisai vanzat te laang (damlo puakna), zatui zaha leh ki- atna (operation) a kizang van khempeuh, zatui koihna (bawm te ) khempeuh} susia lo ding hi. Koimun peuh ah om taleh tua vante pen zatui lam nasem te’n a deih bang un zang thei ding hi.\n(m) Vengbitna, khawina leh kepna ngah theihna singlamteh san leh khalik san ciaptehna lim omna mun a maute hilh ding hi. Tua lim pen thudang khatpeuh (or) buaina sung a kihel a langtuak thuneitu te thukimna omlo in kizang lo dinghi. Tua thu tawh kisai in a hun ciam omlo in thusitna nei thei ding hi\nGalmat mite tawh kisai Geneva thukimna :\n(1) Galbuaina a kihel i langte galvan tawi mite pen (zatui lam sai te leh biakna lamsai te hilo) gal dona sung a kihel mite ahihi. I galte lam a pang i mat mite pen galmat ahihi. Galmat mite pen hoihtak a ukna nei zo thuneite vaihawmna nuai ah koih ding hi. Tua galkapte in gal buaina hun sung a kizang ding leitung bup thukhamte tawh kituak in galkap sung vaihawmnate zui ding uhhi.\n(2) Tua bang a leitung bup thukham i cih in:- Gentehna in kido hunsung (or) dona thuak thei dinmun a om ahihman in galvil hunsung a kihel mite pen khuatang mite tawh kikhen khiat theihna ding in uniform silhna leh a kithei cian ciaptehna tawh khennate cihna ahihi. A lamdang hun ah galkap mite in galvan pen a langtang a tawina tawh zong kikhentuam thei hi.\n(3) Galmat mite pen i gal kumpite i thuneihna nuaiah om ding hi. Amaute pen a man mite, galkapte leh kumpite thuneihna nuai ah kikoih lo ding hi.\n(4) Thu zopna khat ah a kiluah zo nailo mun a teng mite in i galte hongnai hun ciang in dothukna ding in gal van tawh a kithuap zual uh leh zong tua mite pen galvan a langtang a tawi mite hi a, galbuaina tawh kisai thukham leh paizia ngeina zui in galmat mibang in koih ding hi.\n(1) Gal buaina a kihel mikhat in matna a thuak leh tua mi i dinmun, tutzia khawlzia te tawh kisai in galmat bang in bawl ding hi.\n(2)Galmat mi khempeuh in muncih ah mihingte kihehpihna lungsim, mihing vang leh mimal min zahtakna tawh kepna ngah thei ding hi.\n(3)Numeite pen amau ngah ding hamphatna leh a mau tawh kituak in bawl ding hi.\n(4) Thusitna a kineih ciang in galmat mi khempeuh in a min, a kum, a zaa (rank) leh mimal numbat te dong ding hi. Ahi zong in thudangte gen ding in sawl teitei lo ding hi.\n(5)Galmat mi van leh nisim vanzatte a mau khut sungah koih ding hi. Galmat mite i puansilh nikten, nek leh dawn tawh kisai vanzatte simloh galvante khempeuh suhsak thei ding hi.Sum leh van manpha pen suhsak lo ding hi. A kisuhsak khak leh zong lai tawh ciamteh in a suahtak hun ciang in tua vante pia kik ding hi.\n(6)Galmat mite in a maute a man pawlpite i thukhun leh galkap thukhamte zui ding hi.\n(7) Kilemna ding thute ah galmat mite suahtakna khaktan thei ding hi. Ahi zong in thukham palsatna hang cih loh khumcipna kinei lo ding hi.\n(8) Khialna nei a thu khensat mahun in tua mi in kisutkik theih nang in thu gen thei ding hi.\n(9) Leitung bup buaipih thu ahilo gal buainate ah a diak in buaina a naksiat luat leh hih a nuai a hamphatnate mi khempeuh in ngah thei ciat ding hi.\n(i) Galman pawlpite in galmat mite nek leh dawn, silh leh ten a kicing in a piak ding uh ban ah eilam galkapte sang in a niamzaw lo giahna khawlna ding gelsak ding hi. Amaute i cidamna zui in zatui zaha a kisamte zong pia ding hi.\n(ii)Galkap ulian (officer) te simloh galmat mite thaman pia in nasem ding in kisawl thei hi. Galman kumpite khutnuai a om gam mite tawh nasep na mun kibang ding hi. A maute pen gal thu tawh kisai nasep leh a luahuai cidamna tawh kituaklo banah a tualniam nasepte semding in kisawl teitei kei hen.\n(iii) Galmat mite leh a maute i tanau, beh leh phung leh ICRC phualpite kiangah thu zasak thei ding hi. Tua banah tanau, lawm leh gualte tawh lai kikhak theihna, van kikhaktheihna, leh biakna tawh kisai mite in vaveh theihnate phalsak ding hi.\n(iv) Galmat mite in a mau a man thunei kumpite tawh ahi zong in, a maute huhna pia mite (kumpi nasem hi in, hi ta kei leh) tawh ahi zong in kizopna ah palai zang a thugen theihna (galmat mite palai ) ding in a mau deih mi telthei ding hi.\n(v) Galmat mite in a maute cing ding a mawhpuakna a kipia palaite tungah lungkim lohna, ngetna te sunglut thei ding hi. ICRC palaite in galmatte kikoihna mun ah pumpi mahmah pai in ahi zong in, a maute palaite pan ahi zong in hopih thei ding hi.\n(vi) Galmat mite in a maute hamphatna leh mawhpuaknate kiteltak in a theihna ding un a maute a kikoihna mun khempeuh ah tua thute a kicing tak leh miteng simtheih ding in kitak lang ding hi.\n1. Cidam lo lua hi, liamma nasia lua hi, ci a kiciamteh galmat mite pen a mau inn leh logam ah puakkik pah ding hi. Ahi zong in tua bang mite in mailam ah galkap na sem thei nawnlo ding uhhi.\n2. Gal buaina bei hun ciangin galmat mite khah in a gam, mun leh mual ah puakkik ding hi.\nGalbuai hun sung in tangpi tangta venbitna ding tawh kisai Geneva thukimna:\n(a) Tangpi tangta pen gal buaina hang a piang thusia lasia te pan in vengbit ding hi.\n(b) Tangpi tangta leh galkapte kikal, mipi vante leh galkap vante kikal ah kitel tak a khen theih nang in ciaptehna neih tawntung ding thukham sung ah kigelh hi. Tua banah galvai tawh kisai munte bek muitum in doding cih zong kigelh khia zo hi.\n(c ) Galvan tawi galkapte cih lo mi khempeuh in tangpi tangta a hihi.\n(d) Mipi van leh mite i cih ciang in galvai tawh kisai lo van, gal dona ding a kisam lo vante suksiatna, suhna hang tawh galvai a bang mah phattuamna omlo vante cihna ahihi.\n(e) Gal simna, galdona ah tangpi tangta leh mipi vante kapsiatna kikham hi.\n(f) Tangpi tangta tung ah hiamgamhna, vaulauna zong kikham hi.\n(g) Kancian khentelna om lopi a kapna zong kikham hi.\n(h) Tangpi tangta leh amaute neih leh lamte kapsia lo ding bek thamlo in, mipite a si a om loh theih nang leh siatna a tawm theih pen nang in galvai tawh kisai munte bek a hi thei zah in zong in kap ding hi.\n(i) Gal dona ah sihna leh supna baina a tawm thei pen ding in gelna nei ding hi.\n(j) Galte khutnuai a om mipite nek leh dawn ding an leh tui te sutsiatna, a kim leh pamte sawtpi tak siatna ding ngimna tawh gamtatna kikham hi.\n(k) Ngeina tawh kisai vante, a lauhuai thahatna (energy) koihna munte( gentehna in Nuclear vante, tui dalna kulhpite), gal beina mun (no war zone) a om mite leh inn leh bukte, khuatang mite bitna ding nasem pawlpite mau leh mual te kapna kikham hi.\nTangpi tangta mite kapna, a maute nuntakna ding a kisam vante suksiatna ding venna, ngeina vante, a lauhuai thahatna (energy) koihna munte kaploh ding pen leitung bup gal buai hunsung bek hilo in gamsung gal buai hun sung a zong kizang ding thukham ahihi.\nGal buai hun sung a liamma ngah, cidam lo leh haksatna thuak mite khempeuh minam, biakna, mun leh mual khentuam lo in nek leh dawn, zatui zaha, nikten puansilhte a kipan honkhiatna vante, panpihna vante ngahsak thei ding hi. Numei leh naupangte pen tuamkep in a kilawm lo simmawh bawlna kinei kei hen. A kikhen thang innkuanpihte zong kimuhkik theihna ding, innkuan thu kizaktuahna te kisemsak thei ding hi.\nA diak in ci leng gal buai hun sung a supna baina thuak mite in khentuamna omlo a ma i hamphatna leh nuntak theihna te ngah thei ding hi. Tua mite i mimal vai, vaang, upna, biakna leh ngeinate zahtak sak ding hi. Amaute nuntakna, pumpi leh lungsim cidamna te pen tangpi tangta leh galkap sung pan zatui lamsai nasem mite pansan in suk khak saklo ding hi. Thusitna a kineih leh zong thuman leh kikim tak in thusit ding hi.\nHih thu in leitung bup gal buai hun leh gamsung gal buai hunte a nih in huamkha tuak hi. Tangpi tangta cih ciang in hih a nuai a bang in nam (2) in kikhen hi.\n(A) Galte khutnuai a om tangpi tangta\n1. Galte gamsung a om mipite pen gam bitna ding thu hang a khaktanna cih loh a dang hunte ah vak khiat theihna pia ding hi.\n2. A maute pen kivakkhia sak lo ahih leh zong a maute pen ei gam mipi te bang in bawl ding hi.3. A maute pen bitna leh muanna thu hang in vakkhiat sak loh ding a kisap leh a maute hehpihna ngetna lai pen angvan tuam omlo in a maute thu etkikna’ng ngen sak thei ding hi.\n(B) Luahzawhna gamsung a om tangpi tangta te:\n1. Tua mun a om mipi te pen a beisa hun a mah bang in zin leh van, tut leh khawl theihna pen a hi thei zah in hanciam in pia ding hi. Gamluah kumpi in mipite pen thukham tawh kituak in hoihtak in mawhpuakna la ding hi.\n2. Gampan hawlkhiatna leh khuatang mite mun leh mual suanna pen kikham hi.\n3. Kum (18) cing khin mite bek nasem ding in sawl thei ding a, tua sawlna pen luahzawh na gam sung a mipi te nasem a sawl theihna ding tawh kisai thukham zui bek in sawl ding hi.\n4. Nasem ding a kaihkhop mite pen gal dona tawh kisai kha nate sem ding in thagum tawh sawl teitei lo ding hi.\n5. Luhna leh a kisam lo pi a neih leh lamte suksiatna pen kikham hi.\n6. Gamluah kumpi in naupang te noptuamna (welfare) nading zatui zaha tawh kepna leh cidamna tawh kisai nasepte makaih ding a mipi te’n nek leh dawn a kicing a ngahna ding in tavuan la ding hi. Tua kumpi in hotkhiatna kizang van, nek leh dawn te puakna a phal ding banah tua bang puaktuahnate a lamzang theihna ding in panpihna pia ding hi.\n5. A diakdiak in ki-ukna, mipi neihsa leh mimal a neihsa nasepte khempeuh khawl lo in kivei suak ding hi.\n6. Gamluah kumpi’n a mau galkapte leh thunei mite tungah gal phonna nasepte khaktan thei ding hi. Hih thu tawh kisai in a tuam vilvel in thukham gelh thei ding hi.\n7. Tua kumpi in hekna thuak mikhat peuh pen thusit thei ding hi.\n8. Tua thusitna ah thukhen zum paizia zuilo a thusitna tawh gawtna piak ding thu khensat theilo ding hi.\n9. Kilemna ding a kisam thu hangin mipawl khat mat tang theihna nei hi.\n10. Bang teng i ci zongin hih bang a na sepna khempeuh pen a kician thu gelhna zui in kisem hen la, kilemna lam sai pawlpite makai sak ding hi.\n11. A maute i mimal vai, vaang, innkuan vai, upna leh biakna, ngeinate pen bang hun peuhah zahtak sak ding hi.\n12. Thuneihna zang in mipite vauna, sawlna kinei kei hen.\n13. Numeite pen a maute i vaang siatna ding kosiatna, a diak in sualna (rape) leh a kilawmlo pi a bawlnate kinei kei hen.\n14. Khuatang mite in donghu lamsai pawlpi (gentehna – ICRC), tua gamsung ah singlamteh san (or) khalik san pawlpite tung ah huhna ngen thei ding hi.\n15. Kilemna lam sai pawlpite leh leitung bup kipawlna pawlpite pan palaite in tua tangpi tangta suakta tak in va veh in hopih thei ding hi.\n16. Tangpi tangta ulian thunei tu leh galkap lam ulian thunei tu te’n mipite tungah a gamtatnate uh pen gamluah kumpi in mawhpuakna la ding hi.\n17. Tangpi tangta pen gawtna piakna bang dan in khaktanna kineilo na pi’n a kivakkhiat sak loh hun ciang in a maute pen tangpi tangta hi uhhi cih ngaihsun ding a galmat mite hamphatna tawh a kikim hamphatna pia ding hi.\nItem Reviewed: Geneva Convention pan Thukimna leh Thukham te. Gelh - Tual Khan Suan (Suanpi) Description: Rating: 5 Reviewed By: Cinpu Zomi


timestamp: atn

url: =South Korea President Park lawmnu tanu kiman ~ TK Lian :: ZOMI DAILY\nDec. 2, 2017: South Korean President Park Geun-hye in a gam vaihawmna “state affairs” ah a kigolh in, Park’ tawh a kilawmtatna hangin sum tampi laikhia hi ci-in South Korea president a thanghuai gamtatna gamta (scandals) hi ci-a ngawhna piangsak leh President kipaihkhiatna (impeachment) nangawn a piangsak Choi Soon Sil’ tanu Chung Yoo Ra kici Denmark ah kiman hi.\nChung Yoo Ra pen zan in Denmark gam-a Aalborg khuapi ah kumpi phalna lo tawh Denmark ah om hi ci-in zan in allegal stay ngawhna hang tawh a kiman ahi hi. Chung Yoo Ra pen ni dangin zong national equestrian team sungah member in na kihelkha ngei a, a nu leh President Park kilawmtatna zangin Seoul-based university panin deihsakna (favours) zong tampi na ngah hi ci-in Yonhap news in suaksak hi.\nSpecial prosecutors ten South Korea president scandals kikanna vai-ah thukan ten Chung pen thudot dingin sam napi un thudon lo ahih manin Interpol in Chung “wanted list” in a koihna dingin ngen hi ci-in Yonhap news in gen hi.\nYonhap news in Park a interview na zan in suaksak a, tua-ah Park in thu a man loin thu a kisuahsakna leh upmawhna man lo thuak (victims) hi ing ci hi. Park in Choi tawh hong kingawhna bangin kizopna ka nei kei uh a, Choi in gamvai thu-ah bangmah hong thuzawh ngei lo hi ci hi. Choi pen tu lianin koimah a taimang thei lo dingin a kikem ahi hi.\nRelated: Hollywood pen “Hollyweed” tawh kumthakni kilaihsak sese ~ ZD\nNung kha-in President zaa panin National Assembly in Park paai khia uh a, hong tung ding khate ah President zaa panin paih suak ding hiam cih Constitutional Court in thukhenna nei ding hi. Tu lian in Prime Minister Hwang Kyo Ahn in acting president zaa tawh len khawm hi.\nPrevious: Malaysia ah Kawlgammi 2 Revolver thauneu khattawh kiman ~ ZD\nNext: Awle tawh Selfie kizaihpih sawmnu Awle in pet ~ TK Lian\nSingapore ah Sakhituihup “Rainbow” lamdang khat kimu ~ ZD


url: =Indonesia, Bandung City ah Bomb puakkham in khuasung buaigawp ~ ZD :: ZOMI DAILY\nposted on 27 February 2017 at 5:13 pm UTC+9:30 Lomkholna: Indonesia, News, Sawltak, World\nIndonesia, Bandung City sung aom Park khatah Monday (Feb 27) ni in Bomb puakkham in, apuakkham sakpa Government Office sungah lut in palik tetawh kikaptuah uh cih AFP News pan kiza hi. Bandung City pen Indonesia, Java Island tuikulhtung aom khuathupi mahmahkhat hi a, hih buaina pen migilo te bawlsiatnopna hiding ci’n kigen hi.\n“Terror Network” tawh kizopna omding ci’n thunei te’n gen uh a, Bomb puakkhamsakpa zong Police tetawh naikhat sungbang aki kapkhit uhciang in mankhiazo uhhi.\nHih Bomb apuakkhampen Pressure Cooker anhuanna tawh akibawltawm Bomb namte hi a, a puakkhamsakpa pen kumpi zumsung khatah lutsuk hi ci’n thunei te’n Report ah genkhia uhhi.\nTua migilopa in Government Building zong meitawh halsak hi. Local police chief Anton Charliyan in agenkhiatna ah innpisung aom mipi te aliam kuamah omlo ci a, Building sungah aom khempeuh amanlang in ki pusuaksak cihi.\nMigilopa tawh thukimna bawlding, Negotiate bawlding in kihanciam himahleh Building pen meitawh hong halmawk hi ci’n Police Chief in genbeh hi.\nHihpa pen Terrorist Network pan hiding hi ci’n genkhia himahleh akician in genbehna neilo hi.\nNational Police Chief Tito Karnavian in Metro TV Channel ah agenkhiatna ah tua migilopa pen Java Police te’n thautawh agil kapkha ahih manin, sikhinta cih pulakna neihi.\nAki kapliamkhit ciangin Bhayangkara Hospital lamah kipuak a, zato tungmanlo in lamkal ah asi ahihi.\nBomb puakkhapna munah atheikha khat ii genna ah zingsanglam 8:30am hunpawl in Pandawa Park ah Motorcycle khattawh minih kiten in kilehkawikawi uh cihi. Khatpa in anungah Backpack thungip khat pua a, anih un muanmawhhuai simthamleh kilawm ci’n genkhia cihi.\nTua tegelmah in Bomb pen Pandawa Park sungah akoihkhit uhciang in puakkham a, agei aom te’nzong tuate matsawm in nadelh uh cihi. Motorcycle ahawlpa pen Motorcycle tawh taisuak a, anungah atuangpa pen ageinai aom Government Building sungah alut cihi.\nIndonesia gampen leitung ah Muslim atampenpen na gamkhat hi a, Islamic Militancy tetawhzong buaiden uhhi. Abeisa kum 15 laipek akipan gamsung ah ngongtatna tampi piangkhin a, adiakdiak in 2002 kum Bali Bomb pen huaisia phadiak hi. Bali kici tuikulh tungah Bomb apuakkhamlai in mi 202 takin sihlawh uhhi. Asi atamzaw pen gamdangmi Foreign Tourists vive hizaw uhhi. ZD Sawltak #zomidaily\nPrevious: Pu Thang Khan Gin leh apawlte Campaign ah lawhcing mahmah ~ Pu Go Sawm Khup\nNext: Asinuam numei khat luisung atuahleh thaulua ahih manin tuisung ah tumtheilo ~ ZD


url: =ZOGAM GOVERNMENT ROAD MAP FOR ZOMI STABILIZATION A Platform for Worldwide Zomi | Tg. Lian Than Tuang (Tuang) A sung aa om thute : ~~~~~~~~~~~~~~~~ THU MASA ZOGAM GOVERNMENT 1. ZOMI INNPI 1.1 LZI - Leitungbup Zomi Innkuan (COMMUNITY) (a) Zomi Innkuan Khempeuh (b) Khua Kipawlna Khempeuh 1.2 GZA - Global Zomi Alliance (JUDICIAL) 1.3 TNT - THUNEITE (EXECUTIVE) 1.4 ZNCM - Zomi National Council of Myanmar (LEGISLATIVE) Departments (a) Zomi Students Union (b) Zomi Youth Union (c) Zomi Women Union (d) Zomi Religious Union (e) Zomi Education Union (f) Zomi Employees and Workers Union (g) Zomi Human Rights Watch (h) Zomi Media and Entertainment Department (i) Zomi Sport and Cultural Department Committees (a) ZNCM EC (b) Projects and Budgets (c) Checking and Reports (d) Rules and Laws (e) Festivals (f) Social and Diplomatic (g) Emergency 2. NGEINA 2.1 SIGNS (a) Emblems (b) Flags (c) Seals 2.2 Ni (a) Zopuan Silhkhop Ni (Feb 01) (b) Zomi Nam Ni & Zomi Assembly (Feb 20 - 23) (c) Sialsawm (April) (d) Zolumpic & Khuado (Oct 10 - 20) 2.3 NGEINA (a) Zopuan (b) Zovanzatte (c) Zoan (d) Zongeinate 3. PROJECTS 3.1 FM 3.2 TV 3.3 LAIBU 4. DEVELOPMENT 4.1 MUSEUM (CULTURE & CIVILIZATION) 4.2 HISTORICAL PLACES 4.3 TOURISTS ATTRACTIONS 5. EVENTS 5.1 ZOMI ASSEMBLY 5.2 ZOLYMPIC Graph Summary LZI GZA TNT ZNCM\nSalvaSalva Road Map for Zomi Stablization per dopo\nTawmging Beh Khang Laibu A Nihna\nGod's Purpose. LAST 5_00(1)\nTEDIM LABU (TIDDIM HYMN BOOK) TONIC SOLFA NOTATION\nGal at Ions\nZIUSA Newsletter - 01-2017 Oct 30\nZYA Weekly News, Feb 24, 2017 PDF\nSocial Entry Visa\nZYA Weekly News, Feb 17, 2017\nCURRICULUM VITAE Kham Khan Suan Hausing, PhD\nZogam Lapi (Zomi National Anthem).\nChin National Day Background History\nZYA Weekly News Feb 10, 2017 (Lom 7, hawm 6 na)\nZYA Weekly News Feb 3, 2017 (Lom 7, Hawm 5 na)\nLeitung Lungdam, Topa Hong Pai (Joy to the World). Christian Hymn-te’ Tangthu. Agelh – Zam Khat Kham\nLungsim Tawng Hong en Pasian. Agelh - GSPau\nROAD MAP FOR ZOMI STABILIZATION\nA Platform for Worldwide Zomi | Tg. Lian Than Tuang (Tuang)\nTHU MASA............................................................................................................................................... 3\nZOGAM GOVERNMENT ........................................................................................................................... 4\n1. ZOMI INNPI ......................................................................................................................................... 4\n1.1 LZI - Leitungbup Zomi Innkuan (COMMUNITY) ............................................................................. 4\n(a) Zomi Innkuan Khempeuh .................................................................................................... 4\n(b) Khua Kipawlna Khempeuh .................................................................................................. 4\n1.2 GZA - Global Zomi Alliance (JUDICIAL) .......................................................................................... 5\n1.3 TNT - THUNEITE (EXECUTIVE)........................................................................................................ 6\n1.4 ZNCM - Zomi National Council of Myanmar (LEGISLATIVE) .......................................................... 6\nDepartments ................................................................................................................................... 6\n(a) Zomi Students Union........................................................................................................... 6\n(b) Zomi Youth Union ............................................................................................................... 7\n(c) Zomi Women Union ............................................................................................................ 7\n(d) Zomi Religious Union .......................................................................................................... 8\n(e) Zomi Education Union ......................................................................................................... 8\n(f) Zomi Employees and Workers Union...................................................................................... 8\n(g) Zomi Human Rights Watch ................................................................................................. 8\n(h) Zomi Media and Entertainment Department ..................................................................... 9\n(i) Zomi Sport and Cultural Department ..................................................................................... 9\nCommittees ................................................................................................................................... 10\n(a) ZNCM EC............................................................................................................................ 10\n(b) Projects and Budgets ........................................................................................................ 10\n(c) Checking and Reports ....................................................................................................... 10\n(d) Rules and Laws .................................................................................................................. 10\n(e) Festivals ............................................................................................................................. 10\n(f) Social and Diplomatic ............................................................................................................ 11\n(g) Emergency......................................................................................................................... 11\n2. NGEINA.............................................................................................................................................. 11\n2.1 SIGNS ........................................................................................................................................... 12\n(a) Emblems .................................................................................................................................. 12\n(b) Flags ......................................................................................................................................... 12\n(c) Seals ......................................................................................................................................... 12\n2.2 Ni ................................................................................................................................................. 12\n(a) Zopuan Silhkhop Ni (Feb 01) .................................................................................................... 12\n(b) Zomi Nam Ni & Zomi Assembly (Feb 20 - 23) .......................................................................... 12\n(c) Sialsawm (April) ....................................................................................................................... 12\n(d) Zolumpic & Khuado (Oct 10 - 20) ............................................................................................ 13\n2.3 NGEINA........................................................................................................................................ 13\n(a) Zopuan ..................................................................................................................................... 13\n(b) Zovanzatte ............................................................................................................................... 13\n(c) Zoan.......................................................................................................................................... 13\n(d) Zongeinate ............................................................................................................................... 13\n3. PROJECTS........................................................................................................................................... 14\n3.1 FM ............................................................................................................................................... 14\n3.2 TV ................................................................................................................................................ 14\n3.3 LAIBU ........................................................................................................................................... 15\n4. DEVELOPMENT.................................................................................................................................. 17\n4.1 MUSEUM (CULTURE & CIVILIZATION)......................................................................................... 17\n4.2 HISTORICAL PLACES .................................................................................................................... 17\n4.3 TOURISTS ATTRACTIONS ............................................................................................................. 17\n5. EVENTS .............................................................................................................................................. 17\n5.1 ZOMI ASSEMBLY.......................................................................................................................... 17\n5.2 ZOLYMPIC .................................................................................................................................... 17\nGraph .................................................................................................................................................... 18\nSummary ............................................................................................................................................... 19\nLZI ...................................................................................................................................................... 19\nGZA .................................................................................................................................................... 19\nTNT .................................................................................................................................................... 19\nZNCM ................................................................................................................................................ 19\nHih sung aa thute pen, tu leh tu aa piang pah ding cihna hilo hi. Kum 5 pan kum 10 sungin a\npiang zo thei thu bel a hihi. Kipawlna omsate bei sak nading zongh hilo hi. Kipawlna omsate\ndem bawl nading zongh hilo hi. Kipawlna omsa tampite khuituahna hi. A hizelzul mipite leh\nkipawlna tuamtuam tampite tui bang gawmtuah in luankhop theih nading lunggulhna a hihi.\nMinam sung ah kalsuanzia kilamzia khat siangtak leh kiteltak in mu thei aa, nasepziate\nmabaante a ki ngaihsut siam theih nading deihna a hihi. Namdangte tawh kizopna ah lawng\nkhat in gingkhawm thei aa aw(voice) ngaih I neih nading deihna a hihi.\nKipawlna kim, biakna, minam vai a hizong Zomi sung ah makai ding a ut, a sawm, a sem\nlaitak a kuama peuh in hih road map mitsuankawm sa in thu ngaihsun, vaihawm, kalsuan\nhuai hi. Hih sung aa bangin hong piang thei hileh, khangthak tading mabaan khun\ndimdiamsa suak hi. Zomi khat in a tuntunna pan a gam leh a minam aa ding, a tawm a tam\nma a pan theih nading lampi sialsaksa suak hi. Kipawlna System, mapanna Frame pi khat I\nneih khitciang ut bangbangin kipawlna phuan ziauziau cih bangte hong tawmtuam mahmah\nding hi. Banghang hiam cih leh hih platform pi tawh kizomlo nasepna leh kipawlna peuhmah\nZomi Zogam sung ah hong thahatlo lel ding aa, damdam in a mah leh a mah in ong beibei lel\nding hi. Tua pan in minam khat in dinkhopna pen khauhtak aa hong solid thei pan ding hi.\nHih kilamzia frame pi sung ah check and balance tawh a lekkim theithei in a om nading ki\nngaihsun hi. A lianpen pan a neupen, Zogam sung leh gam pua a kuama ciat kizopkim\ndimdiam theih nading bulphuh in kibawl hi.\nNote: Hih pen constitution pi dan hilo hi. Kigawmkhopzia ding leh kalsuanzia ding, i minam\nin I mitsuan bang hi aa, i manawhna koilam, I paina koilai tungta cihte I kitheih nading a hihi.\nHih teng a kilamkhop khitciang, constitution leh a dang a kisam bangbang vaikhawmna,\nlunggeel khopnate nuam mahmah pan ding hi.\nZogam Government Cabinet ding pen LZI, GZA leh THUNEITE pan mi 2 ta tek hi ding aa,\nZNCM nuai aa Unions, ZHRW leh Departments pan mi 1 ta tek hi ding hi. A kigawm gai in\nmi 15 pha ding uhhi. Hih kilamkhopnapi a om khitciang, minam sung, gam sung ah a\nkisam om bangbang vaihawmna, geelna, senate hong nuam pan ding aa, kithahat in\nkimazang zo pan ding hi.\nHih Zogam Government Cabinet pen bang siksan in kilam ding aa, bang tungtawn in\nZogam Government kisuak thei ding cihte a nuai aa bangin kimu thei hi.\n1. ZOMI INNPI\n1.1 LZI - Leitungbup Zomi Innkuan (COMMUNITY)\n(a) Zomi Innkuan Khempeuh\nMyanmar gam pua mun tampi ah Zomite kiteng ngeingai in kipawlna tuamtuam tampi om\nhi. Tuate lak pan “Zomi Innkuan” cih min tawh kipawlna pen, gamkim phial ah om khin aa\nzattang kipawlna min cih theih hong suakta hi. “Leitungbup Zomi Innkuan” cih kiphutkhia\nzokhin a hihman in, gam tuamtuam aa om Zomi Innkuan kipawlna peuhmah hih LZI ah tui\nbang kigawmin kizom kikawm aa luankhop theih ding bek ii sap hita hi.\n(b) Khua Kipawlna Khempeuh\nhi. Tuate lak pan mimal kim khatciat ii pelh theihloh pian a hi, khua kipawlna pen, khuapih\nmimal tamna mun ciat ah kiphuan kim tek pian hi. A hizongin Zomi Innkuan kipawlna\nkhempeuh LZI umbrella khat nuai ah a omkhop theih ding bangin, khua kipawlna\ntuamtuamte a omkhop theih nading umbrella system khat hong piankhiat zawh ding pen,\nlampi omlo phial hi.\nTua a hihman in, tua khua kipawlnate pen a omna vua Zomi Innkuan tawh kizom tangtangin\ntua khua aa Zomi Innkuan pen zongh LZI tawh kizop tangtang leh khua kipawlnate zongh LZI\numbrella khat nuai ah kiomkhawm thei hong suak ding hi.\nNote: Khua kipawlnate pen kham theih omlo a hihman in, tua bang aa khuamin,\nnamke min tuamtuam tawh kipawlnate pen Zomi min nuai ah ah khum thei aa gam\nleh minam ii thahatna hong suah nading I zat siam kul hi. Khua kipawlna ah khua\nkibangteng bek a hihman in, khua tuamtuam kipawl theih nading pen Zomi Innkuan\nmah hong kisam lai veve hi.\n- Zomi Innkuan Kipawlna kim in, “Local fund” leh “Zogam fund” ci-in nam 2 khen huai\n- Local fund pen, a phual aa nuamna dahna khat peuh aa zek ding hi.\n- Zogam fund pen Zogam aa zek ding hi.\n- Zogam fund ding pen Local fund ii % bangzah hiam khatta kidong leh hoih ding hi.\nGtn. Local fund ah kum khat $10 a hih leh Zogam fund pen $3 ta hi ding hi.\n- Local fund leh Zogam fund a 2 in a pia nuamte in $13 pia ding hi.\n- Local fund bek a pia nuamte zongh ki ngah sak ding hi.\n- Zogam fund bek a pia nuamte zongh ki ngah sak ding hi.\n- Khasim cih bang sangin kum khat aita kidong pahpah leh vaihawmna nuampen ding\nhi. Atawmpen zah % in kiciangtan bek ding aa, tuatung siah a kihel zawh zahzah uh\nkisang ding hi.\n- LZI in, “LZI fund” leh “Zogam fund” ci-in nam 2 khen huai hi.\n- LZI fund pen, Zomi Innkuan kipawlnate in amau Local fund tek pan a piak zah tek uh\nsan ding a hihi. LZI fund sum pen Zomi Innkuan sung thuvaihawmnate leh Zomi\nInnkuan sunglo thudangte ah kisam sak bangin zek ding a hihi.\n- Zogam fund pen Zomi Innkuan kim in Zogam fund a ngah zahzahtek uh LZI ah puak\nding hi aa LZI in kithukimna tawh sehsa a om bangbangin ZNCM tung ah kha 3 ciang\nkhatvei ta khak ding hi.\n- Zomi Innkuan pan LZI fund leh Zogam fund a 2 in a pia nuamte ki ngah ding hi.\n- LZI fund bek a pian nuamte zongh ki ngah sak ding hi.\n- Khua kipawlna te a omna vua Zomi Innkuan tawh kizop huai hi.\n- Zomi Innkuan Kipawlnate LZI min khat nuai ah a kikhuituah huai hi.\n- Zomi Innkuan Kipawlna a hilo, biakna kipawlnate zongh GZA min khat nuai ah\nkikhuituah huai hi.\n- Zomi Innkuan a hilo, biakna kipawlna zongh a hilo, Zomite kipawlna pawlkhat pen LZI\nleh GZA tungtawnlo in, Zogam aa ZNCM tawh direct in kizom thei veve ding hi. A\nhizongin, ZNCM ii criteria tawh a kituak kipawlnate bek kisang ding hi.\n- LZI leh GZA in ZNCM cabinet sung ah tutna nih tuak ngah thei ding aa, tualo pen\nZNCM sung aa nasemte vive hi ding hi.\n1.2 GZA - Global Zomi Alliance (JUDICIAL)\nLZI in Local fund leh Zogam fund nam 2 a neih bangun, GZA in Local fund sum neih ding\nkisamlo aa Zogam fund bek kisam hi. Zomi Innkuan Kipawlnate pen mimal kim khatciat pan\naa kipiateng kigawm toto a hi aa, GZA in mimal kim khatciat pan fund donna neilo in, Zopau\nzangh pawlpi kim khatciat tung pan a kilawm a kituak zah bangtek in fund zon ding a hihi.\nPawlpi kilamzia pen a om dimdiamsa a hihman in, vaipuakna tampi mah lem tuam kha ding\nMyanmar gam sung ah; Diocese, Convention, Association, District cih bang dan saptuam\npawlpi kim ah a om dimdiam sa tek hi. Tua sung aa Zopau tawh biakpiakna a nei pawlpi\nkimin a mau saptuam pawlpi tek pan aa Zomi siapite tung ah Zogam fund sum ap ding hi.\nTua siapite in GZA ah ap ding uhhi. LZI min khat nuai ah Zomi Innkuan tampi a om kawikawi\ndan mah in GZA min khat nuai ah, saptuam pawlpite ii Diocese, Convention, Association,\nDistrict zui aa Zomi siapite kipawl khopna om tek ding hi.\nMyanmar gam pua ah; pawl kikhen veve, solid takin kikhen ciat ding hoih hi. ZBCA, Zomi AG\nteng, Zomi RC teng, Zomi SDA teng cih bang danin omtek vet lel leh vaipuakna khat\nnuamzaw kha ding hi. Zopau tawh biakpiakna a nei pawlpi kimin a mau saptuam pawlpi tek\npan aa Zomi siapite tung ah Zogam fund sum ap ding hi. Tua siapite in GZA ah ap ding uhhi.\nLZI min khat nuai ah Zomi Innkuan tampi a om kawikawi dan mah in GZA min khat nuai ah,\nsaptuam pawlpi tek pan Zomi siapite kipawl khopna om tek ding hi.\n- Zogam fund sum donna bek hi aa ZNCM tung khak ding hi. Tualo a tuam in GZA fund\nsum leh vai tuamtuam nasep nopnate ah GZA in amau hoih sak bangtek in a tuam aa\nfund zong ding hi.\n- Christian pawlpi a hih naak leh GZA tungtawnlo in ZNCM tawh kizom theilo ding hi.\nZomi hi aa biakna dang a hih leh bek ZNCM tawh direct in kizom thei ding hi. Gtn.\nLaipian, Siangsawn, Buddhist\n1.3 TNT - THUNEITE (EXECUTIVE)\n(A) Myanmar gam sung union election ah a mun a phual a gam khat peuhpeuh ah panmun\nkhat peuhpeuh tawh party khat peuhpeuh pan a zo, Zomi (MP, Ministers) limlim kihotuah\ntheihna khat kisam hi. Kidem laitak in party a kibangkei zong, kidemna a manciang a nasep\nding uh pen gam leh minam aa ding tuak a hihman in, a kiho theih uh hong kul hi.\nZogam sung bek thamlo, Zogam pua ah a hizong, union election a zo Zomite limlim aw khat\nin a ginkhop theih ding uh thupi hi. Zogam pua pan aa te in zongh Zogam aa ding lian a sep\ntheih pahliankei aa leh zongh tua huam sung aa om Zomi ta ding a tawm a tam sep theih\n(B) Zogam sung aa (tulaitak khua hun ah) AD te zongh hih THUNEITE sung ah kihel huai hi.\nTua baan ah union level aa panmun lian a nei peuhmah zongh guan huai hi. Amaute pen MP,\nministers cihte tawh, pongman takin kikup, kizom, thu kizak theih nading system khat kisam\na hihi. Party vai hilo aa gam leh minam bup vai hi.\n- ZNCM cabinet sung ah LZI, GZA baan ah, hih THUNEITE lak pan zongh 2 in tutna ngah thei\nding aa, tualo pen ZNCM sung aa nasemte vive hi ding hi.\n1.4 ZNCM - Zomi National Council of Myanmar (LEGISLATIVE)\n(a) Zomi Students Union\nTulaitak “ZSK – Zomi Siamsin Kipawlna” cih om hi. Leitung lam University/College\nsangnaupangte kipawlna hi. Biakna lam (Lai Siangtho) sangnaupangte kipawlna zongh\nom huai hi. A khua/namke zui-in sangnaupang kipawlna zongh a tawm a tam om thei hi.\nMin tuamtuam tawh sangnaupang kipawlna a om nop vua leh a mau thuthu hi aa\nkipumkham theih omlo hi.\nMyanmar gam sung aa pilna siamna a sin kipawlnateng hih Zomi Students Union min\nkhat nuai ah kigawmkhop zawh huai hi. Kipawlna tampi, min tuamtuam tek a om\nngeingai hang ZSU umbrella khat nuai ah kizop ding, mapan khop theih ding kisam hi.\n- ZSU ci aa kipawlna khat a dingkhia cih bang hilo in, tua ZSU sung ah kipawlna\ntuamtuam a lutteng lak pan ZSU makai ding EC kitel ding a hihi.\n- Kipawlna khat bek in a khut humcip theihloh ding deihna hi.\n- Zomi min pualo aa khuamin leh namke min tuamtuam tawh kipawlnate, Zomi min\nnuai mah ah a kikhum theih veve ding lunggulhna hi.\n(b) Zomi Youth Union\nTulaitak “ZYA – Zomi Youth Association” cih om hi. A khua/namke zui-in khangno\nkipawlna zongh a tawm a tam om thei hi. Min tuamtuam tawh khangno kipawlna a om\nnop vua leh a mau thuthu hi aa kipumkham theih omlo hi.\nMyanmar gam sung aa khangno kipawlnateng hih Zomi Youth Union min khat nuai ah\nkigawmkhop zawh huai hi. Kipawlna tampi, min tuamtuam tek a om ngeingai hang ZYU\numbrella khat nuai ah kizop ding, mapan khop theih ding kisam hi.\n- ZYU ci aa kipawlna khat a dingkhia cih bang hilo in, tua ZYU sung ah kipawlna\ntuamtuam a lutteng lak pan ZYU makai ding EC kitel ding a hihi.\n(c) Zomi Women Union\nTulaitak “ZWA – Zomi Women Association” cih om hi. A khua/namke zui-in numei\nkipawlna zongh a tawm a tam om thei hi. Min tuamtuam tawh numei kipawlna a om nop\nvua leh a mau thuthu hi aa kipumkham theih omlo hi.\nMyanmar gam sung aa numei kipawlnateng hih Zomi Women Union min khat nuai ah\nkigawmkhop zawh huai hi. Kipawlna tampi, min tuamtuam tek a om ngeingai hang ZWU\n- ZWU ci aa kipawlna khat a dingkhia cih bang hilo in, tua ZWU sung ah kipawlna\ntuamtuam a lutteng lak pan ZWU makai ding EC kitel ding a hihi.\n(d) Zomi Religious Union\nGZA nuai aa om Myanmar gam sung aa om Diocese, Convention, Association, District leh\nMyanmar gam pua aa om saptuam pawlpi tek pan aa siapiteng ZRU umbrella khat nuai\nah kizop ding, mapan khop theih ding kisam hi.\nNote: Hih ZRU pen a nuai aa lut kipawlna tek pan a kitelkhia te in ZRU makai sem\nding hi aa, GZA makai ding ciang pen minambup ah influential neite hoih a kisak\nbangin point out aa kitelkhia ding a hihi.\n(e) Zomi Education Union\nTulaitak “ZCLS, ZOLUS” cihte om hi. Hih ZEU lianpen hi thei leh kipawlna khat in a din\nzawh ding lunggulh huai hi. ZSU, ZYU, ZWU, ZRU te dan in, khua min, namke min leh\nsaptuam pawlpi minte min khat nuai ah gawmkhop ding cih dan kisamlo hi. Banghang\nhiam cihleh, Zolai leh Zopau pen common in zattang khat I neih ding kisam a hihman hi.\nLai lam kipawlna tuamtuam ZEU nuai ah a kikhum hang, nasepzia dan piang thei tuanlo\nding a hihman in, ZCLS leh ZOLUS te picingtak in hong kiho thei aa ZEU tawh hong ding\nkhawm zo uhleh hoihpenpen kha ding hi. Hih ZEU lo buang, Zolai tawh kisai kipawlna\ndang koih nawnlo aa, I thate, I hunte, I siamna, I pilnate gawmkhawm in semkhawm\nlehang picin suakin nalianpi kisem zozaw, I mazangzaw ding hi.\nNote: Zolai vai lam a hilo, research, survey, publishing cih bang dan nasepna\ntuamtuamte pen ZNCM ii nuai ah a hun leh a thu zui-in committee koih ding hi aa,\nkipawlna thakthak phuat ding hilo hi.\n(f) Zomi Employees and Workers Union\nHih pen a diakdiak in Myanmar gam sung kumpi nasemte leh zum nasem tuamtuamte ii\nkipawlna kizopna kithuzakna ding a hihi. Kumpi nasep, company nasep khat peuh a awng\nciangin, manlang tak aa mipite tung a kizasak thei ding, nasep zonzia, siauhzia leh sepzia\nbawlziate a hunhun in hilh theih ding kisam hi. Zomite in kumpi zum nasepna lam ah\nmun tampi I luah ding kisam pha mahmah hi.\nTua mah bangin, zum nasemte aw(voice) khat neih khop ding thupi mahmah hi. ZEWU\nmin tawh Zomi Nam Ni, Khuado ni cihte beek, Zomi khat a hih naakleh off day na piak\nsak un cih ngetna lai aa kipan, thumaanlopi in khawlsakna, simmawh deidanna thuak\nnasemte a panpih ding kisam hi.\n- Kumpi nasem leh Company nasem a active diakteng lak pan ZEWU makai ding EC\nkitel ding a hihi.\n(g) Zomi Human Rights Watch\nA beisa hunte aa kipan, tuhun, mailam hunte ah Zomite ii thuakna tuamtuamte data\nkaikhawm in, Zolai, Mikanglai leh Kawllai tawh i neih zawh ciatciat ding kisam hi. Tuate\npen kiciantak aa a kisapna bangbang ah pulaakna, tangkona leh thubawlnate neih theih\nding zongh thupi mahmah hi. Tua aa dingin, kipawlna tampi kisamlo aa ZHRW khat\nbekbek kisam hi.\n(h) Zomi Media and Entertainment Department\nZomi Media lam pen kipawlna a ut zahzah a om ding phamawhlo hi. Entertainment lam\nzongh a nam tuamtuam a tam theithei a om ding thupi hi. Media cihna ah thuthak\nzaksakna bek hilo in, laibu, fm, video, music leh a tuamtuamte zongh kihel aa\nentertainment lam tawh kizopna tam mahmah hi.\nHih bang dan nasepna tampitak a om ngeingai teng pen ZMED nuai ah kigawmkhawm\nding hi aa, ZMED kipawlna khat a dingkhia cih bang hilo ding hi.\n- Hih ZMED sung ah kipawlna or media tuamtuam a lutteng lak pan ZMED makai ding\nEC kitel ding a hihi.\n(i) Zomi Sport and Cultural Department\nTedim or Tonzang or Kalay cih khuapite ah kum 2 khatvei ta peuh mah, Zomi Assembly\nleh Zolympic neih zawh ding thupi hi. Tukum Zomi Assembly a om leh, maikum ah omlo\nin, tua maikum sung Zolympic om sak aa, Zomi Assembly leh Zolympic pen kum khat ta\nkikhel toto leh vaihawmna nuam mahmah ding hi.\nZomi Nam Ni; Feb 20 ni a kibawl khitciang a kizom aa ni 3 sung, 23 ni dong, Zomi\nAssembly bawl dingin tua lai ah minam vai kalsuanna leh mabaante bulphuh ding. Hih\nZomi Assembly a kibawl sim, a programme pen kibang den ding hi. Hih a kibawl kum in\nZolympic kibawllo ding hi. Hih thu a kicianzaw in 5.1 ah kisim thei hi.\nZomi Assembly a kibawlloh kum, Zolympic kibawl ding aa kimawlna nam tampi tawh hi\nin, Oct 10 ni pan kipan in ni 9 sung, 19 ni dong hisak aa, Oct 20 ni sim Khuado Pawipi\ntawh zopsuak aa bawl zawh ding hoih hi. Hih thu a kicianzaw in 5.2 ah kisim thei hi.\nZomi Nam Ni, Khuado Pawipi cihte hawmsuahlo in, Zomi Assembly, Zolympic cihte tawh\nkizom aa nopcit suah leh buai taak, hunpiak taak kisa den ding hi.\nTua bang dan vai lianpite baan ah, namdangte lak hita leh pawi tuamtuamte Zomite\nkimawlna kihel zawh nading leh Ngeina lakna tuamtuam neih zawh nading pen, hih ZSCD\nkisam mahmah hi. National Uplift na, minam promote nadingin software power hoih\n(a) ZNCM EC\nZNCM ah EC teng pen Zogam Government Cabinet cih theih hita hi.\nEC kitelna ah LZI pan mi 2, GZA pan mi 2, THUNEITE pan mi 2 leh ZNCM nuai aa Unions,\nZHRW leh Departments aa makaiteng lak pan khat ta tek kitelkhia ding a hihi. A kigawm\ngai in mi 15 pha ding hi. Term khat pen, union election term dan ta mah hi pahpah ding\n(b) Projects and Budgets\nZNCM nuai aa Unions, ZHRW leh Departments aa makaiteng lak pan\nprojects tuamtuam a vaihawm ding, sum leh paai lam a len ding committee members mi\na kisam zahzah kiseh ding hi. Hih committee pen ZNCM ii EC sung pan khat in chairman\nsemding hi. EC pan mi 1 in committee pen khat sang’ a tamzaw, a kisapna zui-in\nlenkhawm thei hi.\n(c) Checking and Reports\nprojects tuamtuamte, sum leh paai lam zeknate a sit tangtang ding leh ZNCM tung\nreport a pia ciatciat den ding committee members mi a kisam zahzah kiseh ding hi. Hih\ncommittee pen ZNCM ii EC sung pan khat in chairman semding hi. EC pan mi 1 in\ncommittee pen khat sang’ a tamzaw, a kisapna zui-in lenkhawm thei hi.\n(d) Rules and Laws\nZNCM nasepzia, gam leh minam sung aa kalsuanzia te encik aa thukhun leh ngeina\ntuamtuamte puah ding, laih ding a vaihawm thei committee members mi a kisam zahzah\nkiseh ding hi. Hih committee pen ZNCM ii EC sung pan khat in chairman semding hi. EC\npan mi 1 in committee pen khat sang’ a tamzaw, a kisapna zui-in lenkhawm thei hi.\nNote: Amau cih bangbang a kip pahpah cih hilo aa, a mau a encik a ngaihsun a\nvaihawm a puah a laih bek hi ding aa, kipsakna pen LZI, GZA, THUNEITE leh ZNCM aa\nmakaipite tung pan kila masa tangtang ding hi.\nPawi tuamtuam (Ngeina pawi, Khawmpi, Forum, Debate, Kimawlna, cbd.) te ah a\nvaihawm, pan a la ding committee members mi a kisam zahzah kiseh ding hi. Hih\n(f) Social and Diplomatic\nZogam sung, Myanmar gam sung, gam pua aa Zomi, Zosuante baan ah namdangte tawh\na kizom thei ding committee members mi a kisam zahzah kiseh ding hi. Hih committee\npen ZNCM ii EC sung pan khat in chairman semding hi. EC pan mi 1 in committee pen\nkhat sang’ a tamzaw, a kisapna zui-in lenkhawm thei hi. Gtn. Namdangte pawi ah\nlungdampihna lai khakna, dahpihna khakna, gam sung vai khat peuhpeuh hoihsa,\nhoihsalo cih (Zolai, Kawllai, Manglai tawh) statement tuamtuam pulaakna\nEmergency committees pen a mun a phual zui-in a thei theithei neih kawikawi ding\nkisam hi. Zomi Emergency Committees hi aa, kipawlna bangin ding ding hilo in, ZNCM\nnuai pah a kiseh committee a hihi.\n- Committee pen a kisap leh a kisapna bangin kiphuan beh mengmeng thei lel aa, tua\ncommittee ii vai, nasepnate a man siang khitciang, tua committee zongh kiphiat kik\nthei pah hi.\n- Committee members ding pen Myanmar gam sung aa GZA tawh kizom khat\npeuhpeuh, ZNCM nuai aa Unions sung, ZHRW leh Departments aa te khatpeuh zongh\nhi thei ding hi.\n Hih Zogam Government pan a kivaihawm, thukimnate official in kipsak ding a kisam\nbangbang TNT –Thuneite in Kumpi Parliament ah pulaakna, ngetna leh vaihawmna\npello in hong sepkhiat hamtang uh kul ding hi.\n Hih Zogam Government frame pi sung pan mipi lunggulhnate, hoih hi ci aa\nkithukimna te, TNT pawl in zumkong mangkong ah hong sepkhiatkei vua leh tua\nMP/Mnister nu/pa pen, a kikteh Zogam Government in panpih nawnlo pah ding hi.\n Bang party bang mi bang sa a hizong un Zogam Government ii panpihloh khat pen\nunion election ah a zawh nading hong haksa mahmah ding aa, mailam ah mipi voice\nleh Zogam Government pen kinawlkhin theilo, thu donlo in kikoihkhia theilo ding hi.\nMinam logo kiciankhat nei in, tua tungtawn aa departments tuamtuamte ii logo zongh nei\nin, a vek aa, format kibangin design tawmta a kilamdang deuh bekin neih tek huai hi. ZNCM\nEC (Zogam Government) pan kipsakna hong nei thei uh leh, kip paisuak pelmawh ding hi.\nMinam puanlap/dialkhai/flag kiciankhat ne in, zangkhawm aa, pawi sim, vai khat a om sim a\nkibang zatkhop den ding kisam hi. ZNCM EC (Zogam Government) pan kipsakna hong nei\nthei uh leh, kip paisuak pelmawh ding hi.\nHih kipawlna frame pi aa ding seal kiciankhat nei in, tua tungtawn aa departments\ntuamtuamte ii seal zongh nei in, a vek aa, format kibangin design tawmta a kilamdang deuh\nbekin neih tek huai hi. ZNCM EC (Zogam Government) pan kipsakna hong nei thei uh leh, kip\npaisuak pelmawh ding hi.\n(a) Zopuan Silhkhop Ni (Feb 01)\nFeb ni 1 ni pen, I tuntunna I omomna, I nasepnana ah Zopuan silhkhop ni dingin official in\nciapteh ding Zogam Government in thukimna hong neileh, kip paisuak pelmawh ding hi.\nZopuan pen ut hunhun in utnana ah silh theih himah aa, hih ni pen,I vek in I silhkhop ni hileh\nZopuan lapsangna leh Zomi hih angtangna baan ah Zomi Nam Ni gim zongh hong\nnamzawdeuh tuam ding hi.\n(b) Zomi Nam Ni & Zomi Assembly (Feb 20 - 23)\nFeb 20 ni Zomi Nam Ni pen, Zogam sung ah zum leh sang khak ni dingin ciapteh ding thupi\nhi. Tua bek thamlo Zogam pua aa zum nasem leh sangkah Zomi peuhmah zongh a sepnana,\na kahnana ah off day a ngah nadingin, sepkhiat taak hi. ZNCM EC (Zogam Government) pan\nkipsakna hong nei thei uh leh, kip paisuak pelmawh ding hi.\nZomi Assembly a kibawl sim, a programme pen kibang den ding hi. Zomi Nam Ni pen\nkum sim hi ding aa Zomi Assembly pen kum khat halta hi leh hoih bek kha ding hi. Hih\nthu a kicianzaw in 5.1 ah kisim thei hi.\n(c) Sialsawm (April)\nSialsawm ni pen, a bawng, a beh zui in bawl nop leh zongh bawl ding hi aa, a lem hunhun\nmah hilel ding hi. A hizongin, Zomite Sialsawm Ni cih khat ciaptehna kicial official in\nneihzawh huai hi. Zongeina ah Sialsawm bawllo in Khuado bawl theih hilo hi. Sialsawm ah\ndawi leh kaute kithoh, kilungkim sak aa, Khuado teh tua dawi leh kaute a kihawlkhiakik a\nhihman in, sialsawm I bawlkei leh khuado zongh I bawl nading thu omlo hi.\n(d) Zolumpic & Khuado (Oct 10 - 20)\nOct 20 ni Khuado Ni pen, Zogam sung ah zum leh sang khak ni dingin ciapteh ding thupi hi.\nTua bek thamlo Zogam pua aa zum nasem leh sangkah Zomi peuhmah zongh a sepnana, a\nkahnana ah off day a ngah nadingin, sepkhiat taak hi. ZNCM EC (Zogam Government) pan\nSialsawm hun leh Khuado hun bang, Myanmar gam ah kawlte pawi, ni thupite tawh kituak a\nhihman in, zum khak, sangkhak cihte tawh zongh hong kituak khawm kha thei hi.\nNote: Zogam Government phut khitciang, hih lai sung aa teng baan ah a kisam\nbangbang vaihawm tohtoh ding a hihi.\nZongeina puan pen numei aa pasal aa hoihtak in khen dimdiam aa, namdangte in hih pen\nnumei aa hih pen pasal aa cih ong theipih zah dong dingun tangko huai hi. Tua aa dingin\nvoice kisam I hihi.\nZopuan pen a paipi khat, original taktak pen bang hiam cih gencianna neih huai hi. Tuate\ntungtawn in fashion design hoih nono aa a bawl nuamte in bawl theih mah a hihi. Update\nna, modify na hi aa, Zopuan mah bel hiveve in, a original Zopuan taktak in koipen hiam cih\nbel kiciantak ciaptehna official aa neih huai hi.\nHih tawh kisai bel Zogam Government phut khitciang, kisam a kisa bangbangin vaihawm\ntohtoh ding hi.\nZoan pen a paipi khat, original taktak pen bang hiam cih gencianna neih huai hi. Tuate\ntungtawn in a lim theithei ding a bawl nuamte in bawl theih mah a hihi. Update na, modify\nna hi aa, Zoan mah bel hiveve in, a original Zoan taktak in bang dan hiam cih bel kiciantak\nciaptehna official aa neih huai hi.\nZongeina tampitakte leh Pu Kam Hau thukhunte hoihtak in caiptehna neih huai hi.\nAhizongin, tuhun tawh kituak leh kituaklo hoihtak enpha aa mipite hoihsakna zongh\nngaihsak ding kisam hi. Zogam Government sung pan Rules and Laws committee te in ong\nvaihawm uh henla mipi deihna zui in ZNCM EC (Zogam Government) pan kipsakna hong nei\nZogam fund pen LZI pan, GZA pan leh TNT pan kumsim aa pongman lut den ding a hihi.\nPongman aa sum kipei om thei ta aa Zogam Governemnt ii vaanna tawh projects tuamtuam\na hunhun in om toto thei ding hi. Tua bek thamlo, Zogam Government pan a kisawm project\npawlkhat TNT in Myanmar Government budget pan zongh ong sawk sak thei lai ding uh\nkisam hi. Tua baan ah, Zomi Ethnic Affairs Minister neih zawh ciang, hih Zogam Government\nStructure pipen matut nading leh kalsuannate a khauh semsem nading lametna omzaw hi.\nFull time in nasem leh part time in nasem pawlkhat zongh, a kisapna om bangin, khasum,\nnitha, niangtui man cihte Zogam fund sum pan piak ding hoih hi.\nZogam ah Zogam Government ii neih Studio kician tampi neih huai hi. Tua studio tampi lak\npan FM radio tawh Tedim, Tonzang khuapi huam bek hilo in, Kalay, Tamu lam baan ah hithei\nleh Khalkha kha sung (Zomi tampi teng ta a hihman in) ah zongh hih zawh huai hi.\nProgramme tuamtuam bel a hun ciang hih vai panmunlen, nasemte in a hoih theipen in\nhong vaihawm ding uhhi.\n- Pasian thu genna\n- Leituing thu genna\n- Zomi music\n- Zopau tawh thuthak leh theih huai tuamtuam\npan TV channel tawh Tedim, Tonzang khuapi huam bek hilo in, Kalay, Tamu lam baan ah\nhithei leh Khalkha kha sung (Zomi tampi teng ta a hihman in) ah zongh hih zawh huai hi.\nOnline pan zongh internet ki ngahngahna pana ki en thei dingin vaihawm zawh huai hi.\n- Zolywood (Zomi movies tuamtuam), Zomi video clips tomnono tampi bawlkhiat zawh\n- Zopau, Zolai sinna video hoih nono tampi bawlkhiat zawh huai hi.\n- Zomi MTV hoihnono te tampi bawlkhiat zawh huai hi.\nZomi movie kizaih ding pen baih den samlo a hihman in;\n- Movie, drama minthang tampite Zolai subtitle leh Zopau tawh bawlkhiat zawh huai\n- Documentry tampite Zolai subtitle leh Zopau tawh bawlkhiat zawh huai hi.\n- Gamdang aa Zomi naupangte bulphuhna in Kum 1 pan kum 10 kikal ii deih theih\nvideo tuamtuamte Zopau tawh bawlkhiat zawh huai hi.\nZogam, Zomi, Zosuan, Myanmar leh Leitung thuthak, thuthangte aa kipan theih huai\ntuamtuamte zongh Zolai subtitle leh Zopau tawh bawlkhiat zawh huai hi.\n(A) Zogam Government in offset (laibu tampitak hun tomno sung in print khiat zawhna)\nkician tak in neih huai hi. Laibu bawl nuam tampitak sumla in bawl sakna tawh sumlut\nkibehlap thei hi. Publisher zongh sem in, Zolai tawh kibawl laibu tampi leitung\nmuntuamtuam ah a kizelh nading vaipuak zongh laaksak zawh huai hi. Tua aa ding a kisap\nleh a kisapna bangin committee zongh a hun zui-in behlap theih a hihi.\n(B) Tua bek thamlo in, Zogam Government ii project ngiat tawh laibu pen tam cih takin a\ntam theithei tawlkhat sun bawlkhiat ngekngek zawh huai hi.\n- A masa in ah a kisam penpen bel, laibu dang tampi bawlma in, Standard Zolai cih\nkhat neih zawh masak huai hi. Gtn. King = ? , Government = ? , Story = ? , History = ?\nKammal kitelkhial thei pawlkhat te gulhik cilget bangin hih ciatciat zawh masak ding kisam\npha mahmah hi.\n- Tua khitciang Zolai malgawmzia kibat sakkim zawh nading zongh a kisam mahmah\nkhat a hihi. Hihte pen Saklam Khanglam Zomite in a kibangin I neih zawh nading hun tampi\npia aa vaihawm khop samsam ding kul mahmah ta hi. Tua hikei leh damdam in kika semsem\naa kigawmzawh ding sangin kikhensuak ding lam kimanawhzaw tawh kibang pian mawk hi.\n- Tua baan ah, Zolai luanzia (grammar) zongh Saklam Khanglam Zomite in a kibangin I\nneih zawh nading hun tampi pia aa vaihawm khop samsam ding kul mahmah ta hi. Tua hikei\nleh damdam in kika semsem aa kigawmzawh ding sangin kikhensuak ding lam kimanawhzaw\ntawh kibang pian mawk hi.\n(C) Stand Zolai neih khitciang, mucu (nursery) pan, tan 10 ciang text books tuamtuam\nneih zawh huai hi. Laibu (hard copy) in a ki print khia pahkei zong, soft copy in ready aa neih\nzawh huai mahmah ta hi.\nZolai, Tangthu (Story), Tuanthu (History), Lapau (Poem), Leitang thu (Geography) cihte pen\ncih mah hun aa, a date-out theilo ding nam a hihman in, hoihtakin zuun aa ciantakin neih\nsitset huai hi.\nA tan(grade) zui in, a Zolai sin (grammar leh a tuamtuam), a tangthu, tuanthu, lapau,\nleitangthu cihte pen Zogam sung, Zomi sung thute pan Myanmar gam sung Myanmar sung\nthute bek thamlo, Leitung thu tuamtuamte zongh kikhen to dimdiam ding hi.\n(D) Standard Zolai a om khit aa kipan, tua siksan in, Saklam Khanglam zattang khop theih\nding Lai Siangtho leh Pasian Phatna Labute hoihtak in bawlkhia aa thakhat hun in, Zomite\nomna teng kizelh gaih zawh sak huai hi.\n(E) Naupangte in Zolai a sin theihna leh a zatna mun khat pen Sunday School hi. Pawlpi\nupna zui in, a mau Sunday School bu ding a bawlna vuah Standard Zolai zangh tek in, Zogam\nGovernment in zongh panpih ding kisam mahmah hi.\n(F) Naupangno tungte pen a lunglut khat uh en phapha, hih phapha nuam uhhi. Zolai\npen a neutung mah pan hilh ding hoih a hihi. Tua a hihman in, naupang laibu tampitak bawl\nhuai hi. Gtn. Cartoon bu tuamtuam, tangthu zoknop nono, namdang laitawh a omsa\nnaupangte ii lunglut theih tampite Zolai tawh bawlkhiat ding project pi aa neih huai hi.\n(G) Text book baan ah Zomi, Zogam tuanthu leh geography thute kician tak tawh laibu\nmanpha neih beh huai lai hi. Tanglai aa te baan ah a hunhun aa thupiangte zongh ciaptehna\nlaaktoh pahpah ding hi aa chroninicle bu neih ciatciat huai hi.\n(H) La uukta ding lakam, lapau cihte zongh laibu tampi mah bawlkhiat zawh huai hi.\nMimal in bawl ding pen kikhawnglo ding, bawltaak kisalo aa kibawl zolo a hihman in, Zogam\nGovernment in Zogam fund tawh suplawh phial in a hoih bek khop khat mah hong bawlkhiat\nding kisam hi.\n(I) Zomite laisim kitawm mahmah lai a hihman in, khua kim phial ah Laibusaal om sak\nzawh ding kisam hi. Tua laibusaal teng ah suplawh aa kibawlkhia Zolaibu tampitak koih\nzihziah huai hi. Zomite laisim minam hih nadingin, laibu tawh mipite nawk cih tak mah in\nnawk masak ngekngek kul ding hi. Zogam fund sumte mah tawh suplawh masa phot phial in\nnasep ding kisam himai hi. Khua kim phial ah Laibusaal om, Zolai tawh laibu tampitak om\nsak zawh ding kisam hi.\nA diakdiak in, a date-out pah ziau theilo nam kisam hi. IT pil sinna, thuthak zaksakna cihte\npen, a hun khat khitciang date-out pah ziauziau a hihman in, tuate masak huailo hi. A\nhizong, I sim hunhun aa maan suaksuak lai veve ding a hi,\n- Cidamna lam (HEALTH)\n- Gamvai nasepna (POLITICS)\n- Thukhun pilna (LAW)\n- Sumbawlna (BUSINESS)\n- Gam sumbawlna (ECONOMIC)\n- Makaih siamna (LEADERSHIP)\n- Lungsim lam theihna (PSYCHOLOGY) cihte leh\n- Leitung aa laibu minthang tampite Zolai in Zogam fund tawh letkhiat ngekngek huai hi.\n(J) Nam dangte in hong theih pih hen I cih, I tangthu tuanthute leh I gam leitang thute, I\nngeina tuamtuamte, Zolai bek thamlo, Kawllai, Mikanglai tawh gelhkhia zo in, internet ah\nkizel sak baan ah, Myanmar gam sung sang thupite leh laibusaal tampitak ah donate\nkawikawi zawh ding kisam mahmah hi. Tua baan ah kawlte leh mualtungmi makai tampite\ntung letsong in a khong aa piak kawikawi zawh ding zongh hoih mahmah hi.\n4.1 MUSEUM (CULTURE & CIVILIZATION)\nZomite ngeina leh tangtawn pan tuhun kikal I kikhelzia, I tangthu tuamtuamte lakna,\nmualsuang tampi gawmtuahna Museum lianpi khat zongh neih zawh huai hi. Hih te pawl bel\nZogam fund pan zat ding pammaih aa TNT pawl in Myanmar Government budget pan sawk\nzawh huai hi.\n4.2 HISTORICAL PLACES\nZomite ii tangthu ah mun thupi tampitak te kepcingna, a kisam bangin puahnate Zogam\nGovernment ii vaihawmna tawh kigeel in, TNT pawl in Myanmar Government ii plan tawh\nhong sepkhiat zawh ding uh kisam mahmah hi.\n4.3 TOURISTS ATTRACTIONS\nMyanmar gam sung pan leh leitung mun tuamtuam pan hong kizin hong kipai nop nading\nmun hoih tampitakte kepcingna, a kisam bangin puahna, zuunna neih huai aa Zogam\nGovernment ii vaihawmkhia in, TNT pawl in Myanmar Government ii plan tawh hong\nsepkhiat zawh ding uh kisam mahmah hi.\nNote: TNT a hi, Zomite MP te Ministers te leh kumpi lam zalian uliante in a nasepna\nuh,a vaihawmna, a geelna te uh Zogam Government pan tampi kipanpih kihuh thei\nsuak ding hi. Thu leh la, data kaihkhopna, vaanna geelna tuamtuamte ah MP te leh\nMinisters te tektek hun bei nawnlo in, zum vai lam ah a hun uh pia zozaw tuam pah\nding uhhi. TNT ta dingin van zang tuam mahmah ding aa Zogam Government ta\ndingin zongh, nasepna te ah muibun tuam mahmah ding hi.\n5.1 ZOMI ASSEMBLY\nZomi Nam Ni aa, I programme te kibangin, kumsim zongh kibang den leh hoihzaw kha ding\nhi. Official suah hi. Tua ni pen Minam tangthu ngiat, guicing takin suut aa minam ngeina te\nkiciantak in lakna hileh hoihpen ding hi.\nTua Zomi Nam Ni zawh ni 3 sung, Zomi Assembly kibawl in, mipite leh makaite in a beisa\nkum 1 sung pulaakna leh a kik Zomi Nam Ni ma kikal aa vai dingteng geelna zasakna neih\nhuai den hi. A beisa etphatna, kikupna cihte kiciantak in neih den huai hi.\nHih Zomi Assembly pipen tangpi tangta kikaihtuahna khawmpi khat mah hi aa, a khua bel\nkikhel zel thei hi. Kum 2 khatvei ta hi in, Zomi Assembly a kibawl kum pen Zolympic kibawllo\nding cih bang hileh vai tampi zang tuam ding hi.\nOlympic programme dan mah in a ni, a khua kibang ding aa, mipite in a lunglutzawkzawk uh\nen ding, thapia ding hi.\n- Zolaam kidemna\n- Zo ngeina ante a limzaw in a update thei kidemna\n- Zopuante fashion design tawh kidemna\n- Ling, Thaai, Sialkhau sut, cbd.\n- Zomi cup (tukpeng, akkha, pingpong, chess, tennis, volly ball, cbd.)\n- Lasak kidemna (Zolapi, mordern la, group song, mangla sak kidemna, cbd.)\n- Tumging tuamtuam tum siam kidemna\n- A dang talent tuamtuam lakna\n- Debate tuamtuam\n- Lai gelh kidemna thulu tuamtuam tawh\n- Knowledge quiz tuamtuam kidemna\nHih Zolympic pen tangpi tangta kikaihtuahna khawmpi khat mah hi aa, a khua bel kikhel zel\nthei hi. Kum 2 khatvei ta hi in, Zomi Assembly a kibawlloh kum pen Zolympic kibawl ding cih\nbang hileh vai tampi zang tuam ding hi.\n- Myanmar Gam pua aa Zomite mimal kim khatciat, Zomi Innkuan Kipawlna ah lutna\ntawh Zogam Government makaihna tawh kizopna hi pah hi. I tuntunna pan Gam leh\nminam aa ding khutkhat tawi khekhat khai in mapan theihna lampi hong om ta hi.\n- Zomi Innkuan ah lutna pan Zomi Innkuan Makai kisuak thei hi.\n- Zomi Innkuan Makai suahna pan LZI makai kisuak thei hi.\n- LZI ah EC a suak khempeuh lak pan 2 a kitelkhia pen Zogam Government a suak ding\n- GZA pen mipi in popularity leh brand influential tawh point-out aa a kitelkhia hi ding\naa, tua lak pan 2 zongh Zogam Government a suak ding ahihi.\n- I ki apna pawlpitek ah I siate, I makaite in GZA tung Zogam fund sum a na piak naak\nvua leh Zogam Government makaihna tawh kizopna hi pah hi. I tuntunna pan Gam\nleh minam aa ding khutkhat tawi khekhat khai in mapan theihna lampi hong om ta\n- GZA aa piak ding Zogam fund sum pen mimal tung ah don huailo hi. Pawlpi siate in\nzongh pawlpi mite tung ah don huailo hi. Pawlpi fund sum pan eu khiat huai hi.\nPasian thu tawh kituaklohna zongh om tuanlo hi. (Sehsuah zongh, sia tading,\nmizawng migen thei tading leh pawlpi mi cimawh tading aa khen dingin Lai Siangtho\nin a gen hi aa, Zogam fund ah a paite mizawng cimawhte aa ding mah a hihi.)\n- Myanmar gam sung aa saptuam pawlpite in, a mau kihelna Diocese, Convention or\nAssociation, District cihte ah panmun a neih toh vua leh ZRU ah EC suak thei uhhi.\n- ZRU ah EC a suak khempeuh lak pan 1 a kitelkhia pen Zogam Government a suak ding\n- Independent in union election ah meekuang lui aa a zote TNT a suak hipah hi.\n- Political party khat peuh pan union election ah meekuang lui aa a zote TNT a suak\n- Kumpi nasem Zomi khat peuh a za khang semsem in union level leh state/region\nlevel ah ulian a suah naak leh TNT a suak hipah hi.\n- Tua TNT a suak khempeuh lak pan 2 a kitelkhiate pen Zogam Government a suak\nding a hihi.\n- Myanmar gam sung aa Unions 6, ZHRW 1 leh Departments 2 kigawm pen ZNCM hi\naa, ZNCM kipawlna ci in a tuam aa om tuanlo hi.\n- Zomi, Namke, Khua kipawlna khat peuh, ZNCM sung aa union, department khat ah a\nlut naak aa leh Zogam Government makaihna tawh kizopna hi pah hi. I tuntunna pan\nGam leh minam aa ding khutkhat tawi khekhat khai in mapan theihna lampi hong om\n- Tua union or department khat ah a lut kipawlna sung ah a omte tua a lut kipawlna ah\nmakai suak thei uhhi.\n- Tua kipawlna aa makaite union or department a lutna vuah EC suak thei uhhi.\n- Tua union or deparment aa EC suakte Zogam Government suak thei hi.\n- Unions or Department khat ta tek pan Zogam Government Cabinet sung ah mi 1 ta\ntek kihelkim hamtang ding hi.\n- Unions leh Department kigawm ZHRW tawh a vek un 9 pha a hihman in ZNCM pan\nZogam Government Cabinet sung ah mi 9 hi ding hi.\nThukhun tuamtuam aa kipan kilamzia ding, nasep dingte leh nasepzia dingte a kisam\nbangbang, a hunhun in, hih Zogam Government ii makaihna tawh kikalsuan toto leh Zomite\nkhangto diamdiam dingin ka um hi. Biak Jehovah Pasian in Zogam leh Zomite hong lamsang\nsemsem tahen. Amen.\nTg. Lian Than Tuang (Tuang)\nDocumenti simili a Road Map for Zomi Stablization\nAltro di Cinpu Zomi\nZOMI IDENTITY & ZOMI MOVEMENT\nThe Reborn of Zomi National Name (1)\nZOKAM LE ZOLAI ZOLAI SIMBU KUM 100 (1913-2013) CIN CIAPTEHNA\nKuki_Chin_Zomi_Mizo. Myanmar Version\nConversion of the Chin in Burma : The Creation of an Elite.\nOne Thing You Can't Do in Heaven Tedim PDF\nVOTE KHIAT DAN LAMLAHNA (VOTER EDUCATION)\nA Suakta Le a Thuman Kiteelna\nLIANZAW PHUNGGUI leh TANGTHU\nZo Leh Shing Minamte Thu\nKa Muhpak US Gamthu Pawlkhat.\nKNO/KNA (Burma) in Kawlgam tawh kisai apom dan.\nPu Tual Khaw Mang, B.A, B.L, Advocate Director, GAD tangthu.


url: =Nuntak Nasepte Hilh Ding Thupi - Zomi Adventist Innkuan\nIsrael mite’ hun lai mah bangin tu-in zong khangno khempeuh, nuntak nasepte a kihilh ding kisam hi. Amaute in khut tawh nasep pawl khat peuhmah a theih ciat ding uh kisam hi; a kisap leh zong tua pen a kivaakna ding uh hi pah hi. Tua pen nuntak kikhualna-a kimang ding bek hi lo-in, thatang, lungsim leh gamtat khantohna ah zong a kitangsam a hihi.\nIh sangte ah khut leh kol(set) tawh nasepna a tuamtuam ih om sak ding kisam hi. Tua siamsinnate sungah sazian bawl dan, sing lep siamna, lo khawh dan leh gan khawi dan cih khawng te hi ding hi. Sik sek dan, za zut dan, khedap khui dan cih te-a kipan an huan dan, moh bawl dan, puan sawp dan, puan phop dan, sik tawh lai khet dan, set tawh lai khet dan cih te a kihilh theihna dingin zong mapat ding hi. Sang naupangte in nuntak nasepte a sep theih pah liana dingun hih bang nasep pattahnate ah ih hih theih zaha ih hanciam ding a hihi.\nSang naupang numeite in zong a kicing a zat theih pah ding uh pilna a ngah theihna dingun nasep ding tampi vai hawm sak ding kisam hi. Puan khui dan leh huan bawl dan khawng hilh ding a hihi. Paakte ciingin stawbery(thankik tangmai) khawng suan ding a hihi. Tua bangin kimanna nei pilna a sin kawmun, amaute in cidamna ding inn pua thasaanna a nei uh a hihi. CT, laimai 307-312.\nLungsim in pumpi a huzapna, pumpi in zong lungsim a huzap kikna pen theih ding kisam hi. Lungsim thasaanna tawh tha a ngah khuak’ hatna in pumpi bup gamtang saka, tua bangin natna dalna ding a manpha mahmah huhna piang hi.\nLai Siangtho sungah, ih ngaihsut dinga a kisam, pumpi tawh kisai thumaan khat oma, tua in: “Lungnopna in zatui bangin a pha bawl hi,” cih a hihi Ed, laimai 197.\nNaupangte leh khangnote in cidamna, maitaina, tangzanna leh, thatang leh khuak hoih a neih theihna dingun, inn pua lamah hun tam a om ding, hun maana nasepna leh kimawhlna a neih ding uh kisam hi. Sang sung bek ah oma lai a sim niloh naupangte leh khangnote in a cidam thatang hoih nei thei lo uh hi. Thatang saanna om lo-a lai bek simna tawh khuak zatna in, khuak lam ah sisan tung sak khin a hih manin, pumpi sung tenga sisan pai dan kikim sak nawn lo hi. Khuak in sisan tam ngah lua-in, mun dang teng ah tawm lua leuleu hi. Naupangte leh khangnote in maanmaana lai a sim hun ding uh seh sak dinga, a hun khat uh pen thatang nasepna in zang sak ding hi. An nekna, puan silhna leh ihmuhna te a hun maanin nei thei peuh le-uh, lungsim leh pumpi cidamna sukha lo-in pilna hong ngah thei ding uh hi. CG, laimai 83.\nNasep A Manphatna\nNasep a manphatna khangnote theih sak ding kisam hi. Pasian in na sem den a hih lam amaute thei sak un. Na khempeuh in amau’ sep ding ciat sem uh hi. A kipiang sak na khempeuh a gamtang hi-a, ei zong ih masuan ih zawhna dingin ih gamtat kul hi. Ed, laimai 214\nLungsim ngaihsutna tawh kop khawma kimanna a a nei ding thatang nasepna in, nuntakna ah kisekna hoih khat hi-a, lam tuamtuam tawh mite in a sep ding uha Pasian in a sawl nasepte a sep siam zawkna dingun, lungsim leh pumpi kisin sakna leh, hilh pilna hi. Ci-a ngaihsutna in thanuam sak tawntung hi. FE, laimai 229.\nZa-neu huai-in sila nasep a bang phial zongin, nasep khat peuh pen kuamah in maizum pih ding hi lo hi. Nasep in mi-manpha hong suak sak hi. Lu tawh a hi-a khut tawh a hi zongin na a sem khempeuh in, na a sem numei, na a sem pasal a hihi. Kikhawm dinga a pai uh mah tawh kibangin, puan a sawp laitak, kuang a sil laitak mahun zong a masuan uh a sem, a biakna uh a zahtak hi veve uh hi. Khutte in nasep thupi lo bel khat a sep laitak mahin zong, a siangtho ngaihsutnate in lungsim pen dom to-in pi suak sak hi. 4T,laimai590.\nThatang nasep a ki-et neuna pen, a hoih theithei ding ngaihsun lo-a zulhtat sepna hang hipi pen hi. Sepnopna tawh hi lo-in sep loha phamawh a hih man peuh tawh kisem hi mai hi. A sem te in zong lungsim tak tawh sem lo-in, amahmah in zong thupi ngaihsut lo a hih manin, midangte in zong thupi ngaihsut lo pah hi. Khut tawh nasep kipat tahna in tua khialhna hong puah pha ding hi. Tua in kiciatna leh belna zong hong guan ding hi. Sang naupangte in sianthona leh navakna a sin ding uh kisam hi; hun zat siam ding leh gamtatna khempeuh man nei a suah sakna ding uh a sin ding uh a hihi. Sep zia a hoih pen te bek hilh lo-in, siam zawk sem nopna lungsim a neihna dingun hansuah ding hi. Mihing’ khuak leh khut in a sep theih zah a hoih pen a suahna ding dong tupna nei sak un. Ed, laimai 222.\nNaupangte thadahna tawh khan sakna in mawhna a hihi. Tawl a kisa phial uh zongin a khut, a khe, a sazang te uh saan sak un. A khengvala sem hi kei peuh le-uh, tawlna in nang hong gim sak sangin amaute bang ci gim sak zaw thei ding hiam? Tawlna leh tha kiamna kilamdang mahmah hi. Naupangte in khanghamsate sangin nasep khel kawikawina leh a kallaka tawlngakna kitam sap zaw uh hi; a hi zongin a neu mahmah lai mah un nasep kisin sak dinga, amaute in kimanna nei a hih lam uh hong ngaihsun thei le-un hong lungdam ding uh hi. Cidam huai nate a sep uh ciangin a ihmut uh hong lim dinga, a zing cianga sep kikna ding tha thak hong ngah ding uh hi. AH, laimai 289.\n(Pawlpi thulam lak bu nih na pan)\nPrev post Pasian’ Khut Nuai-a Siate\nNext post Calvary Mualtung aa Topa Zeisu


url: =1 Khang tangthu 1 (1 Chronicles 1)\n(The First Chronicles)\nKhang Tangthu Masa le a Niina sia Samuel laibu le Kumpite tangthu bute sungah thu omte sonkikna veu hi a, ahihang muna tatuam tek pan ahi hi. Khang tangthu laibute sungah Israelte ii kumpi a neina thu a at ciang ngiimna nam nii nei hi.\n(1) Israel kumpi ngam le Judah kumpi ngam in tuasiatna a thuak ta zongin Pathian in ama mite tungah a kamciamna sa sia kho sak veve hi. A mite tungah a kamciam a tangtut natu in Judah ngamah a teang a nungta lai mite tungtawn in naseam veve hi. Hi thu a maan tak a hina a kilangh sak natu in David le Solomon in na lian a sepnate, Jehoshaphat, Hezekiah, Josiah le Pathian tungah a thumaan mite in puaphatna tatuam a vawtte hi laibu at pa in en in siisan hi.\n(2) Jerusalem khua Biakinn ah Pathian biakna a kipat ciilna thu, a tuanin, tua biakna ah naseam thiampite le Levite ii nasep hawmna zia a kison thiangna ahi hi. Solomon sia Biakinn sa pa ahitazong hi Biakinn le biak piakna ngeinate a panciil pa tatak sia David hi, ci in kison hi.\nSaul ii thina 10:1-14\nDavid ii ngam ukna 11:1-29:30\na. Haksatna le zawnate 11:1-22:1\nb. Biakinn sak tu kinginna 22:2-29:30\n1 Khang tangthu 1\nAdam pan Abraham dong\n(Pianciilna 5:1-32; 10:1-32; 11:10-26)\n1Adam ii tapa Seth, Seth ii tapa Enosh, Enosh ii tapa Kenan, 2Kenan ii tapa Mahalalel, Mahalalel ii tapa Jared, 3Jared ii tapa Enoch, Enoch ii tapa Methuselah, Mathuselah ii tapa Lamech, 4Lamech ii tapa Noah ahi uh hi. Noah in tapa thum nei a Shem, Ham le Japheth te ahi uh hi.\n5Japheth ii tapate sia Gomer, Magog, Madai, Javan, Tubal, Meshech le Tiras hi a— amate ii min a tap a suan a paalte ii pu le pate ahi uh hi. 6Gomer ii suan le paalte sia Ashkenaz, Riphath le Togarmah mite ahi uh hi. 7Javan ii suan le paalte sia Elishah, Spain, Cyprus le Rhodes mite ahi uh hi.\n8Ham ii tapate sia Cush, Egypt, Libya le Canaante hi a— amate ii min a tap a suan a paalte ii pu le pate ahi uh hi. 9Cush ii suan le paalte sia Seba, Havilah, Sabtah, Raamah le Sabteca mite ahi uh hi. Raamah ii suan le paalte sia Sheba le Dedan mite ahi uh hi. ( 10 Cush in Nimrod a kici tapa khat nei in, Nimrod sia leitung ah a minthang ngual tungtuang masa bel ahi hi.) 11Egypt ii suan le paalte sia Lydia, Anam, Lehab, Naphtuh, 12Pathrus, Casluh le Crete mite ahi uh hi, (hite sia Philistine mite ii pianna pu le pate ahi uh hi). 13Canaan ii tapa lianbel Sidon le Heth te sia amate ii min a tap minamte ii pu le pate ahi uh hi. 14Canaan ii suan le paalte sia Jebus, Amor, Girgash, 15Hiv te, Ark te, Sin te, 16Arvad, Zemar le Hamath te zongh ahi uh hi.\n17Shem ii tapate sia Elam, Asshur, Arpachshad, Lud, Aram, Uz, Hul, Gether le Meshekte hi uh a— amate ii min a tap a suan a paalte ii pu le pate ahi uh hi. 18Arpachshad sia Shelah ii pa hi a, Shelah sia Eber ii pa ahi hi. 19Eber in tapa nii nei in, khat pa ii min sia Peleg hi a, a khiakna sia ama khan in leitung mihingte kikhen tham siat hi cina hi a, a tapa dang khat ii min sia Joktan hi. 20Joktan ii suan le paalte sia Almodad, Sheleph, Hazarmaveth, Jerah, 21Hadoram, Uzal, Diklah, 22Ebal, Abimael, Sheba, 23Ophir, Havilah le Jobab mite ahi uh hi.\n24Shem khang pan Abram khang ciang a suan le a paalte sia Shem, Arpachshad, Shelah, 25Eber, Pelag, Reu, 26Serug, Nahor, Terah le 27Abram (Abraham zongh kici) te ahi uh hi.\nIshmael ii Suan le Paalte\n28Abraham in tapa nii nei in, Isaac le Ishmael ahi uh hi. 29Ishmael ii tapate sia minam sawm le niite ii lutang suakin, Nebaioth (Ishmael ii ta lianbel panin), Kedar, Adbeel, Mibsam, 30Mishma, Dumah, Massa, Hadad, Tema, 31Jetur, Naphish le Kedemahte ahi uh hi.\n32Abraham in a zino Keturah taw in tapa luk nei a: Zimran, Jokshan, Medan, Midian, Ishbak le Shuah ahi uh hi. Jokshan in tapa nii nei a: Sheba le Dedan ahi uh hi. 33Midian in tapa nga nei in: Ephah, Epher, Hanoch, Abida le Eldaah ahi uh hi.\nEsau ii Suan le Paalte\n34Abraham ii tapa Isaac in tapa nii nei a, Esau le Jacob ahi uh hi. 35Esau ii tapate sia Eliphaz, Reuel, Jeush, Jalam le Korah hi uh hi. 36Eliphaz in a nuai a minamte ii pupi hong suak a, tuate sia Teman, Omar, Zephi, Gatam, Kenaz, Timna le Amalek ahi uh hi. 37Reuel sia Nahath, Zerah, Shammah le Mizzah minamte ii pupi suak hi.\nEdom ngamah A teang ciilte\n38-42Edom ah a teang ciilte sia a nuai a Seir ii tapate ii suan le paalte ahi uh hi.\nLotan sia Hori le Homam be le phungte ii pianna pu hi. (Lotan in suapui numei Timna nei hi)\nShobal sia Alvan, Manahath, Ebal, Shephi le Onam be le phungte ii pianna pu hi.\nZibeon in tapa nii nei a, Aiah le Anah ahi uh hi. Anah sia Dishon ii pa hi a, Dishon sia Hamran, Eshban, Ithran le Cheran be le phungte ii pianna pu hi.\nEzer sia Bilhan, Zaavan le Jaakan bete ii pianna pu hi.\nDishan sia Uz le Aran be le phungte ii pianna pu hi.\n43-50Israel ngamah kumpi a om ma in a nuai a kumpite khat zawk ciang khat in Edom ngam uk hi.\nDinhabah pan Beor ii tapa Bela,\nBozrah pan Zerah ii tapa Jobab,\nTeman ngam pan Husham,\nAvith pan Bedad ii tapa Hadad. (Hadad in Moab ngam sungah Midiante zo hi.)\nMasrekah pan Samlah,\nRehoboth-ngun-tung pan Shaul,\nAchbor ii tapa Baal Hanan le\nPau pan Hadad in uk uh hi. (Hadad ii zi Mahetabel sia Matred ii tanu, Mezahab ii tunu hi.)\n51Edom mite sia a nuai a minam bangin kikhen uh a: Timna, Alvah, Jetheth, 52Oholibamah, Elah, Pinon, 53Kenaz, Teman, Mibzar, 54Magdiel le Iram te ahi uh hi.


url: =01 August 2016 Tedim – Kalaymyo Lampi :: ZOMI DAILY\nposted on 2 August 2016 at 9:59 pm Lomkholna: News, Tedim, Zomi\nTedim leh Kalaymyo kikal lampi mun 3/4 bang sia in munkhat ah nai 4 sungbang kingak kha cihthu kiza\nTedim leh Kalaymyo kikal lampi mun 3/4 bang nasiatak in sia aa munkhat ah nai 4 sungdingta kingak kha cihthu kiza hi.\n“ Tedim pan zingsang nai 8:00am pawl aa kadin uh Kalaymyo zan nai 11:30 pm pawl aa tungzo pan ung, Tedim pan aa atai line car te bang Sozang khua ah giakmai uh in, Kalaymyo pan aa Tedim lam hongkah to te bel Taingen ciang hongtung to uh, Tedim hongtungsuak zo ding hiam cihbel genthei keng.\nTedim leh Kalaymo kikal mun 4 khawng bang sia mawk in” ci-in 1/8/2016 ni-in Tedim pan Kalaymyo ah azin Sia Mungpi in gen hi. Nunglam sangbel phadawn zaw lamsiatna te ah Setpi te akiging sa aa na om uh in, nungkum aa acim Aklui khua pai aa lampi pen, akibawl khit hang Tedim lampan ipai lam akahtoh na ciimkik in lanluai (လမ္းလြဲွ) hongtawn sak uh ci-in Siapa in genbeh hi.\nTedim leh Kalaymyo kikal lampi pen nungkum tubang hunpawl mah in guahtamluat nahang in kipai theivet lo hi aa, mipi dong kituak mahmah hi. Tedim leh Kalaymyo kikal pen tai 56 val ki gamla aa, lampi sialo hileh nai 4:30 sung akipai ahi hi.\nNews – CS Mung\nphoto credit – ThangNen Mung Zomi fb\nPrevious: Zogam khuahun ~ 01 August 2016\nNext: Sumzian leh summuhna leh zeksiamna ~ Thang Siangh\nTdm leh Kalaymyo kikal lampi bawlte bel…ahinalopi uh hi…ahoih sak makak vuah..asiasak zaw uh hi. Bawlkei leuh hizah in sialo ding hi. Anasep uh leh khuahun kituaklo hi.\nLampi tualpi ciacia ziip deda pong uh aphatuamoih na omlo hi. Kigentheih pih zaw hi. Hawktui luan nading bawllo uh hi.\nLampi laizangah aleisaiteng sung/vuk uh inah..tuapen guahtam ciang buanciim suakin motor awksak lel hi.\nKoipan a Engineer mana ong kipan khia uh hiam ah cih nop huai….kum nih sung lutta hi. Alampi lui leigawtaak satungah vuknelh suk uh in…tuateng in siasak gwplel hi.\nHih tawh kisai phattuam na mahmah tangtangh cia zongh kimu nailo hi. Khualzin mite genthei in cimawh in omsak zaw uh hi. Ih gam asusiasia tawh kibang sa lel ingh.\nThunei thuvanten hoih taka mipi te tawh kikum kawma abawlsiamte bawlsak ding hizaw hi. Vailuat man leh thuakkhakna tawh hi.\nCovid-19 tungtang theihding ~ The Hills Education\nZomi Sonnet – Nisim Nunzia ~ Thawnpu


url: =Canada ngahte leh a lunglut te theihhuai thu :: ZOMI DAILY\nposted on 30 January 2015 at 2:54 pm Lomkholna: Article, Mangkhup, Zomi\nGam thumna tun ding a lamen Zomi a kua mapeuh,\nA lamdang Pasian’ angvanna hangin Zomi hizah tak gamdang tung thei dinga, cik mah hun a ih lamet ngam loh kawmkal ah tampi, gam thumna ih cih Kawlgam sanga nuntakna a nuam zawdeuh gamte ah ih tung ciat hi. Tuate’ lakah gam thupi pen a ih ngaihsut ahi, USA ah tam ki tung pen hi. Tua mah bangin a om laite in zong amau utna tel thei hi leh a theihsa uh USA mah tel dingin ih lamen hi. Ahi zongin thu khat peuhpeuh a hunhun in ki khel thei zel ahih manin na lamet lohna mun zong hong ki puak thei hi. Gam tuamtuam dangte zong ih theih nai loh man hi bek a, US zah mah a a hoih zongpawl khat om thei ahih manin US a ngah zolo te zong nang aading a hoih zaw Pasian geelna zong om thei khading ahih manin khasiat ngaihsut pah ding hilo hi. Tua gamdangte’ thu ken thei tello ka hih manin kei omna ka theih gam thu tawm kong gen nuam hi.\nMi pawl khatte in UN te muang lua in gam thumna tung peuhpeuh leng hong ki ngek bawl mahmah dinga, nuam salel ding ka hih manin ka tun nading gamah eimi om in om kei leh zong phamawh kei ci-in kuamah contact khollo thei uh hi. A tun taktak ciangin zinmuak te leh tavuan neite in a tuncil tawm vei sung huh in ngekbawl mah uh hi. Kha khat kha nih hong sawt ciangin na khempeuh a theileh ki khuasathei dingin ngaihsun ahih manin a tuncil lai bangin ngek bawl zo nawnlo uh hi. Pau lah siam nailo banah mihing ih hih manin lawm leh gual ngai in lungleng mahmah uh a, tua ciangin Zomite omna koi teng hiam ci-in hong kan pan uh hi. A diakin nopna dahna a om ciangin ei kia guak nuam gelgal tuanlo hi. Minam dangte peuh lawm bawl a ih om hangin ih lungkim taktak zolo a, cihmawh tunna bang dan peuh hilel hi.\nA sawtlo a Zomi omna ah ki suan pah ding cih zong lah tawmvei om khit ciangin hoih ta kei leh mite piak a kipan van nengneng hong hau uh a,thangpaih lak pianin ki suan ding hamsa sa uh hi. Tua a tunna mun mah uh ah nuamin nuam kei ta leh tai lah hang tang cih bangin om gega pong mawk uh hi. Tua lai mun ah ih pianna lah hilo, business a nei cih zong hi tuanlo in tun masakna ahih teh ci-in inn peuh lei in ki om zelzul ciat hi. Hih bangdan theih kholh dinga kilawm thu pawl khat om thei ahih manin na pem veve na lungkimna munah a thu omzia ahi ciang khat thei khol in ih om ding kong deih sak hi. Pawl khat te bang mangpau ki zat lohna gam leh state khawng a tun ciangin sawtpi nasep ngah lo in om uh a, gam thumna a tun hangin kumpi huhna tawm bek ngahin nek tawm bek tawh nungta uh hi.\nPawl khatte a tun kuan ahih kei leh a tun zawh a sawtlo in Zomite’omna ah hong ki suan pah nuam ahih manin hamsatna tampi om a, immigration te leh a sponsor te tawh nasep ding tampi tak om hi. Tua ahih manin a zenzen in Canada a ngahte leh a lunggulh te in na theih masak pen hun in Canada ah Zomite om hiam ci-in na theih bangin kan pahin kalsuan lecin na ma vang pen ding hi. A diakin na gam telna ah na address piak ding khua pen Zomite’ omna khua ahih ding thupi hi. Tua hi kei leh ih ki huh nop hangin ki gamla ahih manin hamsa hi. Hih thute tawh ki zui-in USA pai nuam napi a ngah khalote aadingin a ki nai pen Canada ahih manin na theih nop khak leh ci-in Canada thu a nuai ah tawm kong gelh suk hi.\nKumpi khuasak zia (Governance):\nCanada gam pen leitungah gam gol pen nihna ahih hangin mi pen million 35 khawng bek pha hi. Mikangte’ gam mah hi a, minamkim tenna ahi hi. Kampau pen mangpau(English) leh French(Piantit) pau official in ki zang hi. French pen Quebec Provice(State) ah ki zanga, tualo a dang State 12 te ah English( mangpau) ki zangzaw hi. Sum pen Canadian Dollar zang uh hi. Economy pen USA mah tawh kibang a, a sum pen US leh Canada, Dollar khat ciangin 5 Cents(Pya nga) bangin ki khia a, US sum pya nga in lian zaw hi. A gam ki uk zia pen Full Democracy hi a, British te’ ii Back up policy a hih manin a min in Queen Elizabeth hi lai a, Politics ah Priminister a thu nei pen ahi hi.\nSum ngahna lam (Economy):\nNai tha pen a tawm pen in Canda ah nai khat lawh sum $10.25 hi. Nasep pen a khua zui-in a haksa leh a baih mun om hi. A zaw diakin khua liante ah nasep baih zaw a, Cash leh Check tawh ki sem thei hi. Naupang huhna pen leitungah a khauhpai pen gam khat ahi hi. Tu laitakin ko Province ahi, Ontario ah naupang khat in $ 500 bang ngah a, naupang thum a nei nupa khat in amau nupa aa tawh kigawmin kha khat in $3050 ngah hi. A nupa in sang kah leh a nau cin man zong ki piak sak ahih manin sangkah kawm a $3050 a sangsang hong suak hi. Sang sawtpi kah nuam a, nasep neilote leh nasem thei napi na sep neilote in Welfare ci-in sawtpi kumpi huhna khasim in $625 bang ngah thei uh hi.\nNuntakna Sumbeite (Living Cost):\nKhua neu leh khuapi tawh ki zui-in innsap leh an neek man tawm ki lamdang hi Khuaneute ah innsap tawm zawdeuhin annek man leh vanman tam leuleu hi. Gentehna in, a khuaneute ah innsap pen lupna khan khat $650 bang manin a khua lian pen ahi, Toronto bangah $700 bang man hi. Tua zong inn hoih leh hoihlo, khuapi sung tawh ki nai, ki gamla zong tawh ki sai lai hi. .Annek man pen khuaneute ah kha khat in $150 bang a bei leh khua liante ah $100 bang bei hi. Hih tawh ki sai -in ki bang kawikawi lel cih ding hi a, a dangte tungtawnin en lai dih ni.\nMel theih omna (Community):\nTuni ciangciang Canada gam buppi ah Zomi 300 bang om khin ta hi. A gam lian ahih manin pawl khat a khua ki gamla a, tu laitakin eimi tam zawdeuhna khua pen khua nga bang om hi. Canada ah khua lian pen Toronto hi a, milip million 7 val omin, North America ah khuapi lian a 4 na ahi hi. A khuapi(Capital city) pen Ottawa hi a, milip million khat val bang om hi. Canada ah Zomi a tam nai loh hangin US ut napi a ngah lo te’ aadingin Zomite’ tamna tawh a kinai na pen gam ahih manin mel theih omna zuan te’ aading a hoih pen gam khat ahi hi. US leh Canada ki gamgi ahih manin Political Policy lo buangah gam khat banga vaihawm theihna gam ahi hi.\nCanada nong tun cil vanleng tual ah (Green Card(PR) hong ki pia pah dinga, nong tun zawh kum thum ciangin gammi suah theihna (Citizenship) ngah theihna ki siau thei ta hi. Citizen ngah peuh lecin US pen visa kul lo in na ut hunhun in ki hawh thei a, ki ciah thei hi. Tua bek thamlo in leitung na utna peuhah visa kullo a zin theihna gam tampi na pai thei ding hi. US leh Canada pen gam khat bangin phone tawh kiho theihna ahi hi.\nMundang pan hong lal Zomite leh hong tung thak Zomite, Social Department makai in zum paina leh zato paina a kipan a kisam khempeuh ah ki huh hi. Nopna leh dahna a kipan a ki sam khempeuh ki pawlna kiptakin ki nei a, a kisam bangin ki huai hi. Zomi Community Canada(ZCC) ci-in Canada a om Zomite ki pawl khopna ki phuan zo hi. Canada Zomi Khawmpi, Khuado ni, Zomi namni, Lungdam bawl leh kum thak te a kipan pawi tuamtuam ki bawl hi.\nUS leh Canada Gamlim (US and Canada Map): State (Province) tawh etna\nKhuahun Omzia (Weather Condition):\nKhuahun pen a tangpi in US gam a tamzaw tawh kibang hi. Khuahun thum bang om a, nitumna leh ni suahna ki gamla ahih manin nisuah ni tumte ki lamdang hi. Nitum nisuah a ki gamla tawh ki zui-in gam khat hinapi, hun guk in ki khen a, ni suahna pan nitumna nai khat ciat in ki lamdang hi.\nCanada’s Time Zones:\nPhalbi hun pen December pan March Kha huam sung hi a, a votna pen 5C pan -40C dong nisuahna leh nitumna zui-in vot hi. Kum khat leh kum khat kibang lo a, vuk sah hun zong om in a om khol loh hun zong om thei hi. Tukum bang vuk tamlo kum a hih manin US tawh ki gamgi nisuahna lam bang khuahun nuam bek lel hi. Khuahun a vot hangin inn sungah a vot leh a sa piakna set omkim ahih manin nuam lel hi. Zomite pen tulai takin hih a nuailam state tengah ki om kim dildial hi.\nPilna Lam (Education):\nCanada pen leitung gam khangtote’ lakah khat ahih mah bangin pilna lam zong a sang pen gam khat ahi hi. Leitunga University minthangte’ lakah ki hel hi. Khuapite ah sang lian University leh college tam a, khuaneute ah tawm hi. High School ciang pen khua khempeuh a vengkim ah om hi. Khua liante a tengte aadingin nute’ an huan sa tawh a hanciamte’ aadingin Ph,D/Dr a kila thei ding hi. High School ciang pen kupite in a mawkna in kah sak a, College leh University pen a kisam zahzah kumpite in a met omlo in a sang man dong leitawi in, a sang man zawh kha 6 ciangin a sum bat ii seh thum suah seh khat maisak a, a om lai teng, a met tawm ni cik ah sawtpi lohsak kik uh hi. A hanciam nuamte’ aading leh sum neilo te aading a ki ciangtanlo pilna ngah theihna gam hi.\nCidamna Lam (Health):\nCidamna lam tawh kisai-in Canada pen leitungah cidam na ding ki kepna(Health Care) ah a hoih pente’ lakah khat ahi hi. Cinat ki velna pen a zawng a hau cih deidan omlo in, Canada sunga gamdang mi nasemte leh Canada gam mi peuh mah a mawkna in vel in sit uh hi. Zato lum mi ahih leh bangtan lum in bangzah a bei zongin kumpi in a mawkna in a dam dong bawl uh hi.\nZato lup a kullo, clinic a ki lakte pen a ki vel man beilo a, a zatui man ding pen cinate in pia uh hi. Ahi zongin a sum lut tawmte leh pensen(Retired), kum 65 tungsiahte in kumpi tungah siau in zatui man ding zong kumpite in sik ta uh hi. Nau paai a kipan appointment paina khempeuh leh nausuahna dong a khawnkhong ahi hi.\nTua banah kum 65 a cing nailo, senior citizen ahih nai loh hangin natna lian nei a sum tawmno a kipan a tenga sim dong tampi bei dingte a hih leh Premium Foundation ci-in kumpi makaihna tawh ki pawlna lianpi khat om a, tua ah ki siau-in a bei khempeuh piak sak uh hi. Zatui zaha tawh ki sai-in, lungno that thei zatui nam(Antibiotic) peuh mah pen ei ut banga lei theih hilo in Siavuante’ letmat bek tawh ki lei thei hi.\nCanada Gamah Pem Theihna (Immigration to Canada):\nCanada ah pen a nuaia thu teng bulphuh in ki pem thei hi.\n2. Skill Worker(Pilna tawh, a tawm pen siamna certificate ciang nei-in kum 4 sung nasem khinsa hiding)\n3. Nanny/Caregiver(Inn nasem, naucing) hih pen ei lam a siamah te in ngah baih thei hi.\n4. Student (Sang naupang hihna tawh)\n5. Visitor(Khual zin pak a om suak nop leh Work permit a hih kei leh Asylum ki siau thei hi)\nCanada kumpi in kum khat in gamdang mi 250,000 bang la den uh a, tua lak pan US pan a lal bekbek zong a tam 4 na ahi hi. Chinese te, India te, Philippine te leh mivom lamte zong tam mahmah hi. Tua lo Asia lam pan Japan, Korea, Thailand, Vietnam, Lao, Cambodia, Hongkong, Myanmar, Russia leh Europe lamte khempeuh zong kim uh hi.\nBiakna Lam (Religion):\nBiakna lam tawh ki sai-in leitunga biakna nam khempeuh om hi. Tu ciang Laipian biakna om lam za nai keng. Zomite zong omna ciat ah pawlpi dinna om kawikawi a, ko omna Toronto khua, Ontario Province ah Zomi Christian Church,Toronto(ZCCT) ci-in ka na ding uh hi. Background tuamtuam pan hi a, Fundamental Basic Doctrine bulphuh in kikal suan hi.\nMundang pan hong lal Zomite leh hong tung thak Zomite Social Department makai in zum paina leh zato paina a kipan a kisam khempeuh ah ki huh hi. Nopna leh dahna a kipan a ki sam khempeuh ki pawlna kiptakin ki nei a, a kisam bangin ki huai hi. Canada Zomi Khawmpi, Khuado ni, Zomi namni, Lungdam bawl leh kum thak te a kipan pawi tuamtuam ki bawl hi.\nHih kong zaksak teng pen Canada hong tung lecin nuam pah in, na daupai pah in teh ci-a, kong zolna hilo a, Canada a om Zomi makai khat hihna tawh ih mipihte’ theih kholh dinga kilawm teng a hun lap a, theih sakna le ut ta kei lecin Pasian’ geelna tawh Canada gam ngah kha zenzen lecin, buai dinga ki lawmlopi buai loh nading cih deihna tawh kong zaksak ahi hi. A zenzen in Canada gam tawh kisai theih nop ahi zongin, Address leh Contact number theih dingte a nuai ah hong gelh suk ing.\nMang Khan Khup Kaam Naulak\n1580 Major Oaks Road 911-1 Fountainhead Road\nPickering, Ontario, L1X 2J7 Toronto, Ontario, M3J 1K6\nCell Ph: (416)875-8406(Hotline)\nThang Guite: Cell Ph: (647)404-2996 Joseph Mung: Cell Ph:(647)965-5712\nA kisapna bangin a zang siam dingin Pasian in thupha hong pia hen.\nZomite’ aading Deih sakna tawh,\nPrevious: Tulai Pawlpi te buaina pawlkhat – I\nNext: A thadah mahmah Numei zi in nei kei in


url: =Singapore Prepaid SIM Cards athakte 2G Handset tawh kizangthei nawnloding ~ ZD :: ZOMI DAILY\nSingapore Prepaid SIM Cards athakte 2G Handset tawh kizangthei nawnloding ~ ZD\nposted on 11 November 2016 at 12:19 am UTC+9:30 Lomkholna: News, Sawltak, Singapore, Tech\nSingapore gamsung ah akibawlthak SIM Cards tepen 2G Handset tetawh kizangthei nawnloding cih Straits Times pan kiza hi. Wednesday (November 09) ni in Singapore gamsung aom Telecommunication Company lianpi 3 te in Joint Statement bawlkhia uh a, 15 November 2016 ni akipan SIM Cards thak te 2G Handset ah ngahnawnloding cih tangkokhia uhhi.\nTua Singapore Telecommunications Company lianpi 3 tepen Singtel, M1 leh StarHub te hi uh a, 2G Networks akizang Handset tepen maikum April khasung in phetsiang sawmta uhhi. Tua ahih manin, hih 2G Network azanglaite’n amanlang in Handset Model athak te zatkultading cihna ahihi.\nHihvai tawh kisai in Customers tetawh ki telkhialhna aomloh nadingin Prepaid SIM Cards akileisim in genciannazong kineisak ciatciatding cihi.\nModel thak ahilo tulaitak in akizangzang SIM Cards te ahihleh bangmah nawngkaina omlo in 2G Handset te ah kizangsuak theilaiding cihi.\nAhi zongin 3G ahih keileh 4G akizangthei Handsets te ah laihtohding, Upgrade bawlding in Telecommunications Company te’n hanthawn uhhi. Tua hileh 3G leh 4G Network tezong nuamtak in kizangthei panding ci’n genkhia uhhi.\nHih atung limsung a ihmuh Phone Handset tepen 2G Handset vive hileh kilawm hi. Kuateng in neilai 🙂 ZD Sawltak #zomidaily\nPrevious: Trump cinna tawh kisai kua te’n banggen? ~ Thang Khan Lian\nNext: Mite gilo ka cihcih leh… ~ Tual Khan Suan\nThucinh thutang (E)